CELEX: 52004PC0489
Language: da
Date: 2004-07-14
Title: Forslag til Rådets forordning om finansiering af den fælles landbrugspolitik

KOMMISSIONEN FOR DE EUROPÆISKE FÆLLESSKABER
                                   Bruxelles, den 14.7.2004
                                   KOM(2004) 489 endelig
                                   2004/0164 (CNS)
                       Forslag til
              RÅDETS FORORDNING
     om finansiering af den fælles landbrugspolitik
              (forelagt af Kommissionen)
DA                                                          DA
 ---pagebreak---                                            BEGRUNDELSE
   Formålet med nærværende forslag er at fastlægge én enkelt retlig ramme for finansieringen af
   den fælles landbrugspolitik.
   Med dette formål for øje omfatter forslaget oprettelse af to fonde:
   –         en europæisk garantifond for landbruget (EGFL)
   –         en europæisk landbrugsfond for udvikling af landdistrikterne (ELFUL).
   Med nærværende forslag etableres der retsgrundlag for finansieringen af de forskellige
   foranstaltninger, der dækkes af disse fonde, herunder den nødvendige tekniske bistand til
   fastlæggelse og overvågning af den fælles landbrugspolitik.
   Finansieringen af visse af foranstaltningerne under den fælles landbrugspolitik indebærer delt
   forvaltning. Det har derfor forekommet nødvendigt at fastslå, på hvilke betingelser
   Kommissionen kan varetage sit ansvar for gennemførelsen af Det Europæiske Fællesskabers
   almindelige budget, og at præcisere medlemsstaternes samarbejdsforpligtelser.
   De to fonde bør i så vid udstrækning som muligt fungere efter en ensartet ordning, hvilket vil
   sikre den nødvendige forenkling for både medlemsstaterne og Kommissionen.
   I denne forbindelse er det forudset, at medlemsstaterne godkender betalingsorganerne og, i
   givet fald, koordineringsorganerne.
   De fremsendte årsregnskaber skal være ledsaget af en revisionserklæring fra den ansvarlige
   for betalingsorganet og af en attestering af, at de fremsendte regnskaber er fuldstændige,
   nøjagtige og pålidelige. Kommissionens kontrol foregår gennem en procedure for regnskabs-
   afslutning i to tempi (bogholderimæssig regnskabsafslutning og efterprøvende regnskabs-
   afslutning).
   Imidlertid har de to fonde hver især en række særlige karakteristika, herunder den
   omstændighed, at EGFL tildeles ikke-opdelte bevillinger, medens ELFUL tildeles opdelte
   bevillinger, for hvilke N+2-reglen, efterfulgt af automatisk frigørelse, opretholdes.
   Betalingstempoet er også forskelligt for de to fondes vedkommende (henholdsvis månedligt
   og kvartalsvis) ligesom behandlingen af beløb, der inddrives som følge af uregelmæssigheder.
   Inden for rammerne af EGFL kan disse beløb således genanvendes af medlemsstaterne, inden
   for rammerne af det samme program for udvikling af landdistrikterne.
   Dette forslag til forordning omfatter også regler om budgetdisciplin, ligesom det tager hensyn
   til reformen af den fælles landbrugspolitik, som er omhandlet i forordning (EF)
   nr. 1782/2003. Reglerne vedrører bl.a. fastsættelsen af de beløb, der årligt er til rådighed til
   EGFL-udgifter, prognoser for overholdelsen af de betalingsfrister, der pålægges
   medlemsstaterne, regler vedrørende eventuelle nedsættelser eller suspenderinger af de
   månedlige eller kvartalsvise betalinger samt angivelser af, hvilken dollarkurs der skal
   anvendes i forbindelse med udarbejdelsen af budgettet.
   Det skal præciseres, at i de tilfælde, hvor der i fællesskabslovgivningen er fastsat finansielle
   lofter i euro, vil godtgørelsen til medlemsstaterne blive begrænset til dette loft, med forbehold
   af eventuelle nedsættelser, som måtte blive besluttet i medfør af den finansielle disciplin, som
   er omhandlet i artikel 11 i forordning (EF) nr. 1782/2003.
DA                                                 2                                                 DA
 ---pagebreak---    I samme forbindelse er det endvidere forudset, at hvis Rådet ikke når frem til at fastsætte de
   tilpasninger, der er omhandlet i den nævnte artikel inden for de fastsatte frister, tilfalder det
   Kommissionen at gøre dette.
   Princippet om overholdelse af budgetloftet er gældende på alle stadier af budgetproceduren.
   Hvis der imidlertid ved slutningen af et budgetår er risiko for, at medlemsstaternes
   betalingsanmodninger overstiger loftet, er der fastsat en særlig procedure, som skal sikre, at
   loftet overholdes.
   Under hensyntagen til finansforordningens artikel 180 definerer dette udkast til forordning,
   hvilke indtægter der skal tilfalde EGFL OG ELFUL. Endvidere fastsætter forordningen de
   overgangsregler, der er absolut nødvendige i forbindelse med overgangen fra ordningen med
   finansiering af udvikling af landdistrikterne gennem EUGFL, Garantisektionen, og
   finansiering af foranstaltninger gennem EUGFL, Udviklingssektionen, til ikrafttrædelsen af
   EGFL fra 2007.
   Det skal i øvrigt understreges, at GD AGRI og GD BUDG på mødet (AGRI-BUDG) den
   24. juni 2004 vedtog princippet om, at udkastet til den interinstitutionelle aftale skulle
   indeholde et tilsagn fra Parlamentet og Rådet om at respektere tildelingen af
   forpligtelsesbevillinger i henhold til de finansielle rammer for strukturfondene, fonden for
   udvikling af landdistrikterne og fiskerifonden.
DA                                                 3                                                 DA
 ---pagebreak---                                                              2004/0164 (CNS)
                                                 Forslag til
                                          RÅDETS FORORDNING
                             om finansiering af den fælles landbrugspolitik
   RÅDET FOR DEN EUROPÆISKE UNION HAR –
   under henvisning til traktaten om oprettelse af Det Europæiske Fællesskab, særlig artikel 37,
   stk. 2, tredje afsnit,
   under henvisning til forslag fra Kommissionen,
   under henvisning til udtalelse fra Europa-Parlamentet,
   under henvisning til udtalelse fra Revisionsretten,
   under henvisning til udtalelse fra Det Europæiske Økonomiske og Sociale Udvalg, og
   ud fra følgende betragtninger:
   (1)      Den fælles landbrugspolitik omfatter en række foranstaltninger, herunder
            foranstaltninger vedrørende udvikling af landdistrikterne. Det er vigtigt at sikre
            finansieringen af disse foranstaltninger for at kunne bidrage til gennemførelsen af den
            fælles landbrugspolitiks målsætninger. Da disse foranstaltninger har visse elementer til
            fælles, men også er forskellige i en række henseender, bør deres finansiering ske inden
            for en lovgivningsmæssig ramme, som giver mulighed for forskellig behandling, hvis
            det er nødvendigt. For at kunne tage hensyn til disse forskelle bør der oprettes to
            europæiske landbrugsfonde, dels Den Europæiske Garantifond for Landbruget, som
            skal finansiere markedsforanstaltninger og andre foranstaltninger, dels Den Europæiske
            Landbrugsfond for Udvikling af Landdistrikterne, som skal finansiere programmer
            vedrørende udvikling af landdistrikterne.
   (2)      Fællesskabsbudgettet finansierer udgifterne til den fælles landbrugspolitik, herunder
            udgifterne til udvikling af landdistrikterne, gennem de ovennævnte to fonde. I
            overensstemmelse med artikel 53 i Rådets forordning (EF) nr. 1605/2002 af 25. juni
            2002 om finansforordningen vedrørende De Europæiske Fællesskabers almindelige
            budget1 sker denne finansiering enten centralt eller inden for rammerne af en delt
            forvaltning mellem medlemsstaterne og Fællesskabet. Det bør på udtømmende vis
            fastslås, hvilke foranstaltninger der kan finansieres over de to fonde.
   (3)      Hvis Kommissionen ved regnskabsafslutningen ikke har tilstrækkelig sikkerhed for, at
            den nationale kontrol er tilfredsstillende og gennemsigtig, og at betalingsorganerne
            kontrollerer, at de betalingsanmodninger, de imødekommer, er lovlige og berettigede,
   1
            EFT L 248 af 16.9.2002, s. 1.
DA                                                   4                                               DA
 ---pagebreak---         kan den ikke inden for en rimelig frist fastslå det samlede udgiftsbeløb, der skal
        afholdes over de europæiske landbrugsfonde. Det er derfor nødvendigt at fastsætte
        bestemmelser vedrørende medlemsstaternes godkendelse af betalingsorganerne og
        vedrørende medlemsstaternes fastsættelse af procedurer, der gør det muligt at opnå de
        nødvendige revisionserklæringer, godkendelse af systemer til forvaltning, overvågning
        og kontrol samt uafhængige organers godkendelse af årsregnskaber.
   (4)  For at sikre, at der er overensstemmelse mellem medlemsstaternes normer for
        godkendelse, giver Kommissionen retningslinjer for, hvilke kriterier der bør anvendes.
        For at sikre gennemsigtighed i den nationale kontrol, bl.a. hvad angår procedurerne for
        anvisning, fastsættelse og betaling af udgifter, er det, i givet fald, nødvendigt at
        begrænse antallet af myndigheder og organer, som disse funktioner uddelegeres til,
        under hensyntagen til den enkelte medlemsstats forfatningsmæssige bestemmelser.
   (5)  Hvis en medlemsstat godkender mere end ét betalingsorgan, er det vigtigt, at den
        udpeger ét enkelt koordineringsorgan, som skal sikre en sammenhængende forvaltning
        af midlerne, etablere forbindelsen mellem Kommissionen og de forskellige godkendte
        betalingsorganer og sørge for, at de oplysninger, som Kommissionen anmoder om
        vedrørende de forskellige betalingsorganers aktiviteter, hurtigt kan meddeles.
   (6)  For at sikre et harmonisk samarbejde mellem Kommissionen og medlemsstaterne i
        forbindelse med finansieringen af udgifterne under den fælles landbrugspolitik og for
        bl.a. at gøre det muligt for Kommissionen nøje at følge medlemsstaternes finansielle
        forvaltning og at afslutte regnskaberne for de godkendte betalingsorganer, er det
        nødvendigt, at medlemsstaterne meddeler Kommissionen visse oplysninger eller
        opbevarer dem, så de er til Kommissionens rådighed. Med dette formål for øje bør
        informationsteknologiens muligheder i videst muligt omfang anvendes.
   (7)  Med henblik på indsamlingen af de oplysninger, der skal sendes til Kommissionen, og
        for at Kommissionen fuldt ud og omgående kan få adgang til oplysninger vedrørende
        udgifterne, både på papir og i elektronisk form, bør der fastsættes regler for
        meddelelse, fremsendelse og præsentation af oplysninger samt for de tilsvarende frister
        herfor.
   (8)  Finansieringen af foranstaltningerne og aktionerne under den fælles landbrugspolitik
        sker delvis inden for rammerne af delt forvaltning. For at sikre en forsvarlig økonomisk
        forvaltning af fællesskabsmidler kontrollerer Kommissionen den forvaltning, der
        foretages af de myndigheder, som medlemsstaterne har pålagt at foretage betalinger.
        Det bør fastslås, hvilken form for kontrol der skal foretages af Kommissionen, og
        under hvilke betingelser Kommissionen kan varetage sit ansvar for gennemførelsen af
        budgettet, ligesom det bør præciseres, hvilke forpligtelser medlemsstaterne har til at
        samarbejde med Kommissionen.
   (9)  Kun betalingsorganer, der er godkendt af medlemsstaterne, kan give en rimelig
        sikkerhed for, at der er foretaget den nødvendige kontrol inden udbetalingen af
        fællesskabsstøtten til modtagerne. Derfor er det nødvendigt at fastslå, at det kun er
        udgifter, der er afholdt af betalingsorganerne, der kan godtgøres over fællesskabs-
        budgettet.
   (10) Det er vigtigt, at Kommissionen stiller de nødvendige bevillinger til dækning af
        udgifter, der er afholdt af de godkendte betalingsorganer på vegne af Den Europæiske
        Garantifond for Landbruget, til rådighed for medlemsstaterne i form af godtgørelser på
DA                                             5                                                 DA
 ---pagebreak---         grundlag af bogføringen af de udgifter, som disse organer afholder. Indtil disse
        godtgørelser, i form af månedlige betalinger, er foretaget, skal medlemsstaterne stille
        finansielle midler til rådighed i overensstemmelse med deres godkendte
        betalingsorganers behov. De udgifter, som medlemsstaterne og de modtagere, der er
        involveret i gennemførelsen af den fælles landbrugspolitik, har til personale og drift,
        afholdes af dem selv.
   (11) Det er vigtigt, at fællesskabsstøtten udbetales til tiden, således at modtagerne kan
        udnytte den effektivt. Medlemsstaternes manglende overholdelse af de betalingsfrister,
        der er fastsat i fællesskabslovgivningen, vil kunne medføre alvorlige problemer for
        modtagerne og bringe princippet om fællesskabsbudgettets etårighed i fare. Derfor er
        det berettiget, at udgifter, der er afholdt med overskridelse af betalingsfrister,
        udelukkes fra fællesskabsfinansiering. For at kunne overholde proportionalitets-
        princippet bør Kommissionen kunne fastsætte bestemmelser, der fastslår undtagelserne
        fra denne generelle regel.
   (12) Det er nødvendigt at fastsætte en administrativ procedure, der gør det muligt for
        Kommissionen at træffe beslutning om en nedsættelse eller midlertidig suspendering af
        de månedlige betalinger, hvis de oplysninger, den modtager fra medlemsstaterne, ikke
        giver den mulighed for at få bekræftet, at de gældende fællesskabsregler er overholdt,
        og viser et tydeligt misbrug af fællesskabsmidler. I nærmere definerede tilfælde bør en
        nedsættelse eller suspendering også være mulig uden anvendelse af denne procedure. I
        begge tilfælde underretter Kommissionen den berørte medlemsstat herom, idet den
        fastslår, at enhver beslutning om nedsættelse eller suspendering af de månedlige
        betalinger træffes, uden at dette berører afgørelser, som træffes i forbindelse med
        regnskabsafslutningen.
   (13) Som led i budgetdisciplinen er det nødvendigt at fastsætte det årlige loft for de udgifter,
        der finansieres over Den Europæiske Garantifond for Landbruget, under hensyntagen
        til de maksimumsbeløb, der er fastsat for denne fond i de finansielle overslag, til de
        beløb, der er fastsat af Kommissionen i henhold til artikel 10, stk. 2, i Rådets
        forordning (EF) nr. 1782/2002 af 29. september 2003 om fastlæggelse af fælles regler
        for den fælles landbrugspolitiks ordninger for direkte støtte og om fastlæggelse af visse
        støtteordninger for landbrugere og om ændring af forordning (EØF) nr. 2019/93, (EF)
        nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF)
        nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF)
        nr. 2529/20012, og til de beløb, der er fastsat i artikel 143, litra d), og artikel 143,
        litra e), i den nævnte forordning.
   (14) Budgetdisciplinen kræver ligeledes, at det årlige loft over udgifter, der finansieres over
        Den Europæiske Garantifond for Landbruget, overholdes under alle omstændigheder
        og på alle stadier af budgetproceduren og af budgetgennemførelsen. I denne
        forbindelse bør det nationale loft over direkte betalinger pr. medlemsstat, korrigeret i
        overensstemmelse med artikel 10 i forordning (EF) nr. 1782/2003, betragtes som et
        finansielt loft over den pågældende medlemsstat for disse direkte betalinger, og
        godtgørelsen af disse betalinger bør ikke overstige det pågældende loft.
        Budgetdisciplinen indebærer desuden, at alle de lovgivningsmæssige foranstaltninger,
        der foreslås af Kommissionen eller vedtages af Rådet eller Kommissionen inden for
   2
        EUT L 270 af 21.10.2003, s. 1. Senest ændret ved forordning (EF) nr. 864/2004 (EUT L 161 af
        30.4.2004, s. 18).
DA                                              6                                                   DA
 ---pagebreak---         rammerne af den fælles landbrugspolitik og budgettet for Den Europæiske Garantifond
        for Landbruget, ikke overstiger det årlige loft over de udgifter, der finansieres over
        denne fond. Ligeledes bør Kommissionen bemyndiges til at fastsætte de tilpasninger,
        der er omhandlet i artikel 11, stk. 1, i forordning (EF) nr. 1782/2003, hvis Rådet ikke
        har fastsat dem inden den 30. juni i det kalenderår, som tilpasningerne vedrører.
   (15) De foranstaltninger, der træffes for at fastsætte lofterne for EGFL’s og ELFUL’s
        finansielle deltagelse, berører ikke beføjelserne for den budgetmyndighed, der er
        udpeget i traktaten. Disse foranstaltninger skal derfor være baseret på de
        referencebeløb, der er fastsat i overensstemmelse med den interinstitutionelle aftale af
        […] og med de finansielle overslag, der er anført i bilag I til aftalen.
   (16) Budgetdisciplinen indebærer også en løbende undersøgelse af den budgetmæssige
        situation på mellemlang sigt. Derfor skal Kommissionen i forbindelse med
        fremsættelsen af sit foreløbige budgetforslag for et givet år forelægge sine overslag og
        sin analyse for Europa-Parlamentet og Rådet og eventuelt foreslå Rådet relevante
        foranstaltninger. Endvidere bør Kommissionen på ethvert tidspunkt fuldt ud udnytte
        sine forvaltningsbeføjelser for at sikre, at det årlige loft overholdes, og den bør om
        nødvendigt stille forslag til Rådet om passende foranstaltninger med henblik på
        genopretning af budgetsituationen. Hvis det årlige loft ikke kan overholdes ved udløbet
        af et regnskabsår på grund af medlemsstaternes betalingsanmodninger, bør
        Kommissionen kunne vedtage foranstaltninger, der sikrer dels en foreløbige fordeling
        af det disponible budget mellem medlemsstaterne proportionalt med deres endnu ikke
        imødekomne betalingsanmodninger, dels overholdelse af det fastsatte loft for det
        pågældende år. Betalingerne for det pågældende år bør foretages over det følgende
        regnskabsår, og den samlede fællesskabsfinansiering pr. medlemsstat bør fastsættes
        endeligt, ligesom der bør fastsættes en udligning mellem medlemsstaterne med henblik
        på at overholde det fastsatte beløb.
   (17) På tidspunktet for gennemførelsen af budgettet bør Kommissionen etablere en ordning
        for månedlig varsling og overvågning af landbrugsudgifterne for hurtigst muligt at
        kunne reagere, hvis der er risiko for overskridelse af det årlige loft, for at kunne
        vedtage de relevante foranstaltninger som led i de gennemførelsesbeføjelser, den er
        tillagt, og, hvis disse foranstaltninger viser sig at være utilstrækkelige, for at kunne
        foreslå Rådet andre foranstaltninger til snarest mulig gennemførelse. Hvis en sådan
        ordning skal være effektiv, skal den gøre det muligt at sammenligne de reelle udgifter
        og de udgiftsoverslag, der er udarbejdet på grundlag af udgifterne for de tidligere år.
        Kommissionen bør fremsende en månedlig rapport til Europa-Parlamentet og Rådet,
        som sammenligner udviklingen i de udgifter, der er afholdt indtil
        rapporteringstidspunktet, med udgiftsoverslagene, samt en vurdering af den forventede
        gennemførelse i resten af regnskabsåret.
   (18) Den vekselkurs, som Kommissionen anvender ved udfærdigelsen af de budget-
        dokumenter, den fremsender til Rådet, bør, under hensyntagen til den tid, der går
        mellem udarbejdelsen af dokumenterne og Kommissionens fremsendelse af dem,
        afspejle de senest foreliggende oplysninger.
   (19) Programmerne for udvikling af landdistrikterne finansieres over fællesskabsbudgettet
        på grundlag af forpligtelser i årlige trancher. Det er vigtigt at medlemsstaterne allerede
        fra iværksættelsen af programmerne for udvikling af landdistrikterne kan råde over
        fællesskabsmidlerne. Det er derfor nødvendigt at etablere en forfinansieringsordning,
DA                                               7                                                 DA
 ---pagebreak---         der kan sikre et regelmæssigt flow af betalinger til modtagerne, ligesom grænserne for
        en sådan ordning bør fastlægges.
   (20) Bortset fra forfinansiering bør der skelnes mellem Kommissionens betalinger til de
        godkendte betalingsorganer, dvs. mellem mellemliggende betalinger og betaling af
        saldi, og der bør fastsættes nærmere bestemmelser for betalingen heraf.
   (21) For at beskytte Fællesskabets finansielle interesser bør Kommissionen kunne
        suspendere eller nedsætte de mellemliggende betalinger i tilfælde, hvor der er tale om
        ikke-refusionsberettigede udgifter. Der bør fastlægges en procedure, der gør det muligt
        for medlemsstaterne at påvise berettigelsen af deres betalinger.
   (22) Reglen om automatisk frigørelse skal bidrage til at fremskynde gennemførelsen af
        programmerne og til forsvarlig økonomisk forvaltning.
   (23) For at etablere den finansielle forbindelse mellem de godkendte betalingsorganer og
        fællesskabsbudgettet bør Kommissionen årligt foretage regnskabsafslutningen for disse
        organer. Det er nødvendigt, at beslutningen om regnskabsafslutning vedrører de
        forelagte regnskabers fuldstændighed, nøjagtighed og pålidelighed, men ikke
        udgifternes overensstemmelse med fællesskabslovgivningen.
   (24) Det er vigtigt, at Kommissionen, som i henhold til traktatens artikel 211 er ansvarlig
        for den korrekte gennemførelse af fællesskabslovgivningen, afgør, om de udgifter, der
        er afholdt af medlemsstaterne, er i overensstemmelse med fællesskabslovgivningen.
        Medlemsstaterne bør have ret til at begrunde deres beslutninger om betaling og at
        anmode om mægling, hvis der er uenighed mellem dem og Kommissionen. For at give
        medlemsstaterne retslig og finansiel sikkerhed vedrørende tidligere afholdte udgifter,
        bør der fastsættes en maksimumsfrist, inden for hvilken Kommissionen kan beslutte,
        om manglende overholdelse medfører finansielle konsekvenser.
   (25) For at beskytte Fællesskabets finansielle interesser bør medlemsstaterne vedtage
        foranstaltninger, der kan sikre, at de transaktioner, der finansieres gennem fondene,
        rent faktisk har fundet sted og er gennemført korrekt. Det er ligeledes nødvendigt, at
        medlemsstaterne forebygger og effektivt behandler enhver uregelmæssighed begået af
        modtagerne.
   (26) I tilfælde af inddrivelse af beløb, der er udbetalt over Den Europæiske Garantifond for
        Landbruget, skal de inddrevne beløb tilbagebetales til fonden, hvis der er tale om
        udgifter, der ikke er hjemlede i fællesskabslovgivningen. Der bør forudses en ordning
        vedrørende finansielt ansvar, når der er begået uregelmæssigheder, og det fulde beløb
        ikke er inddrevet. I denne forbindelse bør der fastlægges en procedure, som gør det
        muligt for Kommissionen at beskytte Fællesskabets interesser ved at beslutte at
        pålægge den berørte medlemsstat at afholde en del af de midler, der er tabt på grund af
        uregelmæssigheder, og som ikke er blevet inddrevet inden for en rimelig frist. I visse
        tilfælde af forsømmelighed fra en medlemsstats side er det berettiget at pålægge den
        berørte medlemsstat at afholde det fulde beløb. Under hensyntagen til medlemsstatens
        overholdelse af forpligtelser i henhold til nationale procedurer bør det imidlertid efter
        en vis frist være muligt at dele medlemsstatens forpligtelse over for fællesskabs-
        budgettet på en rimelig måde mellem Fællesskabet og medlemsstaten på grundlag af de
        faktiske inddrivelser i tidligere år.
DA                                               8                                                DA
 ---pagebreak---    (27) Medlemsstaternes inddrivelsesprocedurer kan bevirke, at inddrivelsen forsinkes i et
        antal år uden nogen garanti for et vellykket resultat. Udgifterne i forbindelse med disse
        procedurer kan også stå i et urimeligt forhold til de foretagne eller mulige inddrivelser.
        Medlemsstaterne bør derfor i visse tilfælde kunne indstille inddrivelsesprocedurerne.
   (28) For så vidt angår Den Europæiske Landbrugsfond for Udvikling af Landdistrikterne,
        bør beløb, der er inddrevet eller annulleret som følge af uregelmæssigheder, forblive til
        rådighed for programmer for udvikling af landdistrikterne, der er godkendt i den
        berørte medlemsstat, eftersom de er tildelt netop denne medlemsstat. For at beskytte
        Fællesskabets finansielle interesser bør der forudses passende bestemmelser for de
        tilfælde, hvor en medlemsstat, som har afsløret uregelmæssigheder, ikke træffer de
        nødvendige foranstaltninger.
   (29) For at give mulighed for genanvendelse af midler under henholdsvis EGFL og ELFUL
        bør der fastsættes regler for anvendelsen af beløb, der er inddrevet af medlemsstaterne i
        forbindelse med overensstemmelseskontrollen og procedurerne som følge af de
        konstaterede uregelmæssigheder og forsømmelser, samt for supplerende afgifter
        hidrørende fra sektoren for mælk og mælkeprodukter.
   (30) For at Kommissionen kan opfylde sin forpligtelse til at sikre, at der i medlemsstaterne
        findes systemer til forvaltning og kontrol af fællesskabsudgifter, og at disse fungerer
        korrekt, og uden at dette berører den kontrol, der gennemføres af medlemsstaterne, bør
        Kommissionens bemyndigede ansatte foretage kontrol og have mulighed for at anmode
        medlemsstaterne om bistand hertil.
   (31) Der bør i videst muligt omfang anvendes edb ved udarbejdelsen af de oplysninger, der
        skal sendes til Kommissionen. Når Kommissionen foretager sin kontrol, bør den have
        fuldstændig og umiddelbar adgang til de oplysninger, der vedrører udgifterne, både på
        papir og i elektronisk form.
   (32) Der bør fastsættes en dato for de sidste betalinger for programmer vedrørende
        udvikling af landdistrikterne, der er godkendt for perioden 2000/2006 og finansieret
        gennem EUGFL, Garantisektionen. For at gøre det muligt for medlemsstaterne at opnå
        godtgørelse af betalinger, der er afholdt efter denne dato, bør der træffes særlige
        overgangsforanstaltninger. Disse foranstaltninger bør også omfatte bestemmelser
        vedrørende inddrivelse af forskud, der er udbetalt af Kommissionen på grundlag af
        artikel 5, stk. 1, andet afsnit, i forordning (EF) nr. 1258/1999, samt vedrørende beløb,
        der har været genstand for den frivillige graduering, der er omhandlet i artikel 4 og 5 i
        forordning (EF) nr. 1259/1999.
   (33) Der bør fastsættes en dato, fra hvilken Kommissionen automatisk kan frigøre de beløb,
        der er disponeret over, men som ikke er udbetalt i forbindelse med de programmer for
        udvikling af landdistrikterne, der finansieres af EUGFL, Garantisektionen, når de
        dokumenter, der er nødvendige for afslutningen af aktionerne ikke er fremkommet til
        Kommissionen på den pågældende dato. Det bør præciseres, hvilke dokumenter der er
        nødvendige for, at Kommissionen kan fastslå, om foranstaltningerne er afsluttet.
   (34) Kommissionen er ansvarlig for forvaltningen af fondene, og der foregår et snævert
        samarbejde mellem medlemsstaterne og Kommissionen i en komité for
        landbrugsfondene.
DA                                                9                                                DA
 ---pagebreak---    (35) Omfanget af Fællesskabets finansiering kræver, at Europa-Parlamentet og Rådet holdes
        regelmæssigt underrettet gennem finansberetninger herom.
   (36) Da personoplysninger og forretningshemmeligheder kan meddeles i forbindelse med
        anvendelsen af de nationale kontrolsystemer og overensstemmelseskontrollen, bør
        medlemsstaterne og Kommissionen sikre, at oplysninger, der modtages i denne
        forbindelse, forbliver fortrolige.
   (37) For at sikre en forsvarlig økonomisk forvaltning af fællesskabsbudgettet, under
        overholdelse af princippet om ligebehandling, for så vidt angår både medlemsstaterne
        og landbrugerne, bør reglerne vedrørende anvendelse af euroen præciseres.
   (38) I betragtning af bestemmelserne i nærværende forordning er det relevant at ophæve
        Rådets forordning nr. 25 om finansiering af den fælles landbrugspolitik3, Rådets
        forordning (EF) nr. 723/97 af 22. april 1997 om gennemførelse af medlemsstaternes
        aktionsprogrammer inden for kontrol med udgifter, der påhviler EUGFL,
        Garantisektionen4, samt forordning (EF) nr. 1258/1999 om finansiering af den fælles
        landbrugspolitik5. Det er nødvendigt at ophæve visse artikler i forordning (EØF)
        nr. 595/91, eftersom nærværende forordning omfatter tilsvarende bestemmelser.
   (39) De nødvendige foranstaltninger til gennemførelse af denne forordning bør vedtages i
        overensstemmelse med Rådets afgørelse 1999/468/EF af 28. juni 1999 om fastsættelse
        af de nærmere vilkår for udøvelsen af de gennemførelsesbeføjelser, der tillægges
        Kommissionen6.
   (40) Overgangen fra bestemmelserne i de ophævede forordninger til bestemmelserne i
        denne forordning vil kunne medføre en række praktiske og specifikke problemer, bl.a.
        problemer i forbindelse med overgangen til nye ordninger. Disse problemer er ikke
        omhandlet i denne forordning. For at imødegå en sådan situation bør Kommissionen
        kunne vedtage de nødvendige og behørigt begrundede overgangsforanstaltninger. Disse
        foranstaltninger vil kunne afvige fra bestemmelserne i denne forordning, men kun i det
        nødvendige omfang og i en begrænset periode.
   (41) Da programmeringsperioden for de programmer for udvikling af landdistrikterne, der
        finansieres på grundlag af denne forordning, begynder den 1. januar 2007, bør denne
        forordning finde anvendelse fra denne dato. Det er dog nødvendigt, at visse
        bestemmelser finder anvendelse fra en tidligere dato –
   3
        EFT 30 af 24.4.1962, s. 991/62. Senest ændret ved forordning (EF) nr. 728/70 (EFT L 94 af 28.4.1970,
        s. 9).
   4
        EFT L 108 af 25.4.1997, s. 6. Ændret ved forordning (EF) nr. 2136/2001 af 1.11.2001, s. 1.
   5
        EFT L 160 af 26.6.1999, s. 103.
   6
        EFT L 184 af 17.7.1999, s. 23.
DA                                                   10                                                      DA
 ---pagebreak---    UDSTEDT FØLGENDE FORORDNING:
                                                 Afsnit I
                                      Almindelige bestemmelser
                                                Artikel 1
                                     Formål og anvendelsesområde
   Denne forordning fastsætter de særlige betingelser og regler for finansieringen af udgifter
   inden for rammerne af den fælles landbrugspolitik, herunder udgifter vedrørende udvikling af
   landdistrikterne, med undtagelse af udgifter vedrørende fiskeriprodukter.
                                                Artikel 2
                               Finansieringsfonde for landbrugsudgifter
   1.       For at gøre det muligt at nå de mål, der tilsigtes ved den fælles landbrugspolitik, og
            som er fastslået i traktaten, og for at sikre finansieringen af de forskellige
            foranstaltninger, der henhører under denne politik, herunder foranstaltninger
            vedrørende udvikling af landdistrikterne, oprettes:
            a)    en Europæisk Garantifond for Landbruget, i det følgende benævnt EGFL
            b)    en Europæisk Landbrugsfond for Udvikling af Landdistrikterne, i det følgende
                  benævnt ELFUL.
   2.       EGFL og ELFUL udgør en del af De Europæiske Fællesskabers almindelige budget.
                                                Artikel 3
                                          Udgifter under EGFL
   1.       EGFL finansierer, med delt forvaltning mellem medlemsstaterne og Fællesskabet,
            følgende udgifter, der afholdes i overensstemmelse med fællesskabsretten:
            a)    restitutioner fastsat for eksport af landbrugsvarer til tredjelande
            b)    interventioner til regulering af landbrugsmarkederne
            c)    direkte betalinger til landbrugerne, som er fastsat i forbindelse med den fælles
                  landbrugspolitik
            d)    foranstaltninger til udbredelse af oplysninger om og fremme af
                  landbrugsprodukter på Fællesskabets indre marked og i tredjelande, som
                  gennemføres af medlemsstaterne på grundlag af andre programmer end dem,
                  der er omhandlet i artikel 4, og som er udvalgt af Kommissionen.
   2.       EGFL finansierer centralt følgende udgifter, som afholdes i overensstemmelse med
            fællesskabsretten:
            a)    Fællesskabets finansielle støtte til specifikke veterinærforanstaltninger, til
                  kontrolforanstaltninger på veterinærområdet og vedrørende fødevarer og
                  dyrefoder, til programmer for udryddelse og overvågning af dyresygdomme
                  (veterinærforanstaltninger) samt til plantesundhedsforanstaltninger
DA                                                  11                                             DA
 ---pagebreak---             b)    foranstaltninger til fremme af landbrugsprodukter, der gennemføres direkte af
                  Kommissionen eller via internationale organisationer
            c)    foranstaltninger, vedtaget i overensstemmelse med fællesskabsretten, der har til
                  formål at sikre bevaring, beskrivelse, indsamling og udnyttelse af genressourcer
                  fra landbruget
            d)    etablering og vedligeholdelse af systemer til regnskabsoplysninger på
                  landbrugsområdet
            e)    systemer til undersøgelser på landbrugsområdet, herunder undersøgelser af
                  landbrugsbedrifternes struktur.
                                                Artikel 4
                                         Udgifter under ELFUL
   ELFUL finansierer, med delt forvaltning mellem medlemsstaterne og Fællesskabet
   programmer for udvikling af landdistrikterne, som gennemføres i overensstemmelse med
   Rådets forordning (EF) nr. …../…..7.
                                                Artikel 5
                                     Finansiering af faglig bistand
   EGFL og ELFUL kan, inden for deres respektive områder, på centralt grundlag, på initiativ af
   Kommissionen og/eller på dennes vegne, finansiere sådanne foranstaltninger vedrørende
   forberedelse, overvågning, administrativ og teknisk støtte, evaluering, revision og kontrol, som
   er nødvendige for gennemførelsen af den fælles landbrugspolitik, herunder udvikling af
   landdistrikterne. Disse aktioner omfatter blandt andet:
   a)       foranstaltninger, der er nødvendige med henblik på analyse, forvaltning, overvågning,
            informationsudveksling og gennemførelse af den fælles landbrugspolitik, samt
            foranstaltninger vedrørende etablering af kontrolsystemer og teknisk og administrativ
            bistand
   b)       foranstaltninger, der er nødvendige for at opretholde og udvikle metoder og tekniske
            midler til information, sammenkobling, overvågning og kontrol af den finansielle
            forvaltning af de ressourcer, der anvendes til finansiering af den fælles
            landbrugspolitik
   c)       informationsforanstaltninger vedrørende         den   fælles   landbrugspolitik,    som
            gennemføres af Kommissionen
   d)       undersøgelser vedrørende den fælles landbrugspolitik og evaluering af
            foranstaltninger, der finansieres af EGFL og ELFUL, herunder forbedring af
            evalueringsmetoder og informationsudveksling om praksis på området
   e)       i givet fald, de gennemførelsesorganer, der oprettes i overensstemmelse med Rådets
            forordning (EF) nr. 58/20038, og som pålægges opgaver i forbindelse med den fælles
            landbrugspolitik
   7
          EUT L […] af […], s. […].
   8
          EFT 11 af 16.1.2003, s. 1.
DA                                                 12                                               DA
 ---pagebreak---    f)     foranstaltninger vedrørende formidling, bevidstgørelse, fremme af samarbejde og
          udveksling af erfaringer på fællesskabsplan, som gennemføres i forbindelse med
          udvikling af landdistrikterne, herunder etablering af netværk af de berørte aktører.
                                              Artikel 6
   Godkendelse og tilbagetrækning af godkendelse af betalingsorganer og koordineringsorganer
   1.     Betalingsorganerne er kontorer og organer i medlemsstaterne, der med hensyn til de
          betalinger, der skal foretages inden for deres respektive områder, meddelelse og
          opbevaring af information, yder tilstrækkelig garanti for:
          a)     at det kontrolleres, at ansøgningerne er berettigede og i overensstemmelse med
                 fællesskabsreglerne, inden de pågældende udgifter anvises til betaling
          b)     at betalingerne bogføres korrekt og fuldstændigt
          c)     at de nødvendige dokumenter indgives i rette tid og i den form, der er fastsat i
                 fællesskabsreglerne
          d)     at dokumenterne er tilgængelige og opbevaret på en måde, der sikrer, at de er
                 fuldstændige, gyldige og læsbare på lang sigt, herunder elektroniske
                 dokumenter i den i fællesskabsreglerne omhandlede forstand.
   2.     Medlemsstaterne godkender som betalingsorganer kontorer og organer, der opfylder
          de i stk. 1 omhandlede betingelser.
          Hver medlemsstat begrænser under hensyn til sine forfatningsmæssige bestemmelser
          og sin institutionelle opbygning antallet af godkendte betalingsorganer til det mindste
          antal, hvormed det kan sikres, at de i artikel 3, stk. 1, og artikel 4 omhandlede
          udgifter afholdes under korrekte administrative og regnskabsmæssige betingelser.
   3.     Hvis der godkendes mere end ét betalingsorgan, meddeler medlemsstaten
          Kommissionen de nærmere data for det kontor eller organ, som det pålægger
          følgende opgaver:
          a)     at centralisere de oplysninger, der skal stilles til Kommissionens rådighed, og at
                 fremsende disse oplysninger til Kommissionen
          b)     at fremme en ensartet anvendelse af fællesskabsreglerne.
          Det pågældende kontor eller organ, i det følgende benævnt "koordineringsorgan",
          skal være specielt godkendt af medlemsstaterne.
   4.     Opfylder et godkendt betalingsorgan ikke eller ikke længere en eller flere af de
          godkendelsesbetingelser, der er omhandlet i stk. 1, tilbagekaldes godkendelsen,
          medmindre betalingsorganet foretager de fornødne tilpasninger inden for en frist, der
          fastsættes under hensyntagen til problemets alvor.
                                              Artikel 7
                                        Godkendelsesorganer
   Godkendelsesorganet skal være en offentligretlig eller privatretlig enhed udpeget af
   medlemsstaten og have ansvar for godkendelse af de systemer til forvaltning, overvågning og
DA                                               13                                                 DA
 ---pagebreak---    kontrol, der er etableret af de godkendte betalingsorganer, samt for sidstnævntes
   årsregnskaber.
   Den i første afsnit omhandlede godkendelse gives i henhold til de normer og inden for en
   tidsramme, der er fastsat i overensstemmelse med den i artikel 41, stk. 2, omhandlede
   procedure.
                                                Artikel 8
                         Meddelelse af oplysninger og adgang til dokumenter
   1.      Ud over de oplysninger, der skal fremsendes i henhold til bestemmelserne i de
           sektorbestemte forordninger, sender medlemsstaterne Kommissionen, inden for de
           frister, der er fastsat efter proceduren i artikel 41, stk. 2, følgende oplysninger,
           erklæringer og dokumenter:
           a)     vedrørende de godkendte betalingsorganer og godkendte koordineringsorganer:
                  i)    godkendelsesdokumentet
                  ii)   deres      funktion     (godkendt     betalingsorgan     eller     godkendt
                        koordineringsorgan)
                  iii)  i givet fald, tilbagetrækningen af godkendelsen
           b)     vedrørende godkendelsesorganerne:
                  i)    oplysninger til deres identificering
                  ii)   adressemæssige oplysninger
           c)     vedrørende foranstaltninger i forbindelse med tiltag, der finansieres af EGFL og
                  ELFUL:
                  i)    udgiftsanmeldelser, attesteret af det godkendte betalingsorgan eller af det
                        godkendte koordineringsorgan, ledsaget af de krævede oplysninger
                  ii)   overslag over deres finansielle behov, for så vidt angår EGFL, og, for så
                        vidt angår ELFUL, en ajourføring af de forventede betalingsanmodninger
                        såvel i det løbende som det følgende regnskabsår
                  iii)  årsregnskaberne for de godkendte betalingsorganer med de for
                        regnskabernes afslutning nødvendige oplysninger, en revisionserklæring,
                        underskrevet af den ansvarlige for det godkendte betalingsorgan samt en
                        attest om, at de fremsendte regnskaber er fuldstændige, nøjagtige og
                        pålidelige.
           De godkendte betalingsorganers årsregnskaber vedrørende ELFUL's udgifter
           fremsendes for hvert enkelt programs vedkommende.
   2.      De godkendte betalingsorganer opbevarer bilagene vedrørende de foretagne
           betalinger og dokumenterne vedrørende den administrative og fysiske kontrol, der er
           foreskrevet i fællesskabslovgivningen, og stiller disse dokumenter og oplysninger til
           Kommissionens rådighed.
DA                                                 14                                               DA
 ---pagebreak---       Hvis den relevante dokumentation opbevares hos det organ, der har beføjelse til at
      tillade udgifternes afholdelse, tilsender dette det godkendte betalingsorgan rapporter
      om antallet af foretagne undersøgelser, disses indhold og de foranstaltninger, der er
      truffet på grundlag heraf.
   3. Kommissionen fastsætter efter fremgangsmåden i artikel 41, stk. 2:
      a)     de nærmere regler for fremsendelse af oplysninger til identificering af de
             godkendte betalingsorganer, de godkendte koordineringsorganer og
             godkendelsesorganerne
      b)     arten af de oplysninger, der skal fremsendes
      c)     reglerne vedrørende fremsendelse og godkendelse af de regnskaber, der er
             omhandlet i stk. 1, litra c), nr. iii)
      d)     ordningerne og fristerne for fremsendelse af oplysningerne.
                                            Artikel 9
               Beskyttelse af Fællesskabets finansielle interesser og sikkerhed
                       vedrørende forvaltning af fællesskabsmidlerne
   1. Medlemsstaterne:
      a)     træffer, inden for rammerne af den fælles landbrugspolitik, de administrativt
             eller ved lov fastsatte bestemmelser samt alle andre foranstaltninger, der er
             nødvendige for at sikre en effektiv beskyttelse af Fællesskabets finansielle
             interesser, med henblik på bl.a.:
             i)    at sikre sig, at de af "EGFL" og "ELFUL" finansierede foranstaltninger
                   virkelig er blevet gennemført, og at de er blevet gennemført korrekt
             ii)   at forhindre og forfølge uregelmæssigheder
             iii)  at geninddrive beløb, der er udbetalt med urette på grund af
                   uregelmæssigheder eller forsømmelser
      b)     etablerer et system til forvaltning, overvågning og effektiv kontrol, som
             omfatter godkendelse af regnskaber og en revisionserklæring, der skal
             underskrives af den ansvarlige for det godkendte betalingsorgan.
   2. Kommissionen overvåger, at medlemsstaterne sikrer sig, at de i artikel 3, stk. 1, og
      artikel 4 omhandlede udgifter er lovlige og formelt rigtige, og at principperne om
      forsvarlig økonomisk forvaltning er overholdt; i denne forbindelse udøver
      Kommissionen følgende kontrol:
      a)     den sikrer sig, at der i medlemsstaterne findes systemer til forvaltning,
             overvågning og kontrol, og at disse fungerer korrekt
      b)     den nedsætter eller suspenderer alle eller en del af de mellemliggende betalinger
             og anvender de krævede finansielle korrektioner, bl.a. hvor forvaltnings- og
             kontrolsystemerne har været mangelfulde
DA                                              15                                             DA
 ---pagebreak---              c)     den sikrer sig, at forfinansieringen tilbagebetales og frigør, om nødvendigt,
                    automatisk budgetforpligtelser.
   3.        Medlemsstaterne underretter Kommissionen om, hvilke bestemmelser de har
             vedtaget, og hvilke foranstaltninger de har truffet i medfør af stk. 1, samt, for så vidt
             angår programmerne for udvikling af landdistrikterne, hvilke foranstaltninger der er
             truffet i henhold til artikel 75 i forordning ((EF) nr. …/…. [udvikling af
             landdistrikterne], på de betingelser, der er fastsat efter den i artikel 41, stk. 2,
             omhandlede procedure.
                                                 Artikel 10
                 Fællesskabsfinansiering af betalinger foretaget af betalingsorganerne
   De i artikel 3, stk.1, og artikel 4 omhandlede udgifter kan kun accepteres til
   fællesskabsfinansiering, hvis de er afholdt af de godkendte betalingsorganer, der er udpeget af
   medlemsstaterne.
                                                 Artikel 11
                                  Fuldstændig udbetaling til modtagerne
   Medmindre andet er fastsat i fællesskabslovgivningen, skal betalingerne i forbindelse med den
   finansiering, der er omhandlet i denne forordning, og beløb vedrørende den offentlige
   finansielle deltagelse i programmerne for udvikling af landdistrikterne tilgå modtagerne med
   det fulde beløb.
                                             Afsnit II – EGFL
                                                  Kapitel I
                                          Fællesskabsfinansiering
                                                 Artikel 12
                                                 Budgetloft
   1.        Det årlige loft over udgifterne under EGFL udgøres af de maksimumsbeløb, der er
             fastsat for fonden i den flerårige finansielle ramme, der er omhandlet i den
             interinstitutionelle aftale af […], nedsat med de i stk. 2 omhandlede beløb.
   2.        Kommissionen fastsætter de beløb, der i henhold til artikel 10, stk. 2, artikel 143d og
             artikel 143e i forordning (EF) nr. 1782/2003 stilles til rådighed for ELFUL.
   3.        Kommissionen fastsætter, på grundlag af de i stk. 1 og 2 omhandlede oplysninger,
             den nettosaldo, der er til rådighed for udgifterne under EGFL.
                                                 Artikel 13
                              Administrationsudgifter og personaleudgifter
   Udgifter til administration og personale, der afholdes af medlemsstaterne og af modtagerne af
   støtte fra EGFL, kan ikke finansieres af fonden, undtagen hvor dette er fastsat efter den i
   artikel 41, stk. 2, omhandlede procedure.
DA                                                   16                                                DA
 ---pagebreak---                                                 Artikel 14
                                          Månedlige betalinger
   1.       Kommissionen stiller de midler, der er nødvendige til dækning af de i artikel 3, stk. 1,
            nævnte udgifter, til rådighed for medlemsstaterne i form af månedlige godtgørelser, i
            det følgende benævnt "månedlige betalinger", på grundlag af de udgifter, der er
            afholdt af de godkendte betalingsorganer i en referenceperiode.
   2.       Indtil Kommissionen har foretaget de månedlige udbetalinger, stiller medlemsstaterne
            de nødvendige midler til afholdelse af de pågældende udgifter til rådighed, alt efter de
            godkendte betalingsorganers behov.
                                                Artikel 15
                      Nærmere bestemmelser vedrørende de månedlige betalinger
   1.       De månedlige betalinger foretages af Kommissionen til dækning af de udgifter, som
            medlemsstaternes godkendte betalingsorganer har afholdt i referencemåneden, jf. dog
            de i artikel 30 og 31 omhandlede beslutninger.
   2.       Kommissionen træffer beslutning, efter proceduren i artikel 41, stk. 3, om de
            månedlige udbetalinger, den foretager, på grundlag af en udgiftsanmeldelse fra
            medlemsstaterne og de oplysninger, der er givet i overensstemmelse med artikel 8,
            stk. 1, under hensyntagen til nedsættelser eller suspenderinger i henhold til artikel 17.
   3.       De månedlige betalinger foretages til medlemsstaten senest den tredje arbejdsdag i
            den anden måned efter den måned, hvor udgifterne er afholdt.
   4.       Udgifter, der er afholdt af medlemsstaterne fra den 1. til den 15. oktober, henhører
            under oktober. Udgifter, der er afholdt fra den 16. til den 31. oktober, henhører under
            november.
   5.       Kommissionen kan træffe beslutning om supplerende betalinger eller om
            nedsættelser. I sådanne tilfælde underrettes komitéen for landbrugsfondene herom på
            sit næste møde.
                                                Artikel 16
                                   Overholdelse af betalingsfristerne
   Hvor der er fastsat betalingsfrister i fællesskabslovgivningen, medfører betalingsorganernes
   overskridelser af disse frister, at betalingerne ikke kan accepteres til fællesskabsfinansiering,
   undtagen i tilfælde, under betingelser og inden for grænser, der i henhold til
   proportionalitetsprincippet er fastsat efter proceduren i artikel 41, stk. 2.
   Dog kan direkte betalinger i intet tilfælde finde sted efter den 15. oktober i det pågældende
   regnskabsår.
DA                                                  17                                                DA
 ---pagebreak---                                           Artikel 17
                   Nedsættelse og suspendering af månedlige betalinger
   1. Hvis de udgiftsanmeldelser eller oplysninger, der er omhandlet i artikel 15, stk. 2,
      ikke giver Kommissionen mulighed for at konstatere, om de indgåede forpligtelser
      vedrørende midlerne er i overensstemmelse med de gældende fællesskabsregler,
      anmoder Kommissionen den pågældende medlemsstat om at give supplerende
      oplysninger inden for en frist, som den fastsætter under hensyntagen til, hvor alvorlig
      sagen er, og som normalt ikke kan være under tredive dage.
      Hvis Kommissionen ikke modtager noget svar fra medlemsstaten på den i første
      afsnit omhandlede anmodning, eller hvis svaret anses for utilfredsstillende eller gør
      det muligt at konkludere, at der er tale om manglende overholdelse af gældende
      fællesskabsregler eller om misbrug af fællesskabsmidler, kan Kommissionen
      nedsætte eller midlertidigt suspendere de månedlige betalinger til medlemsstaten. Den
      underretter medlemsstaten herom, idet den fastslår, at nedsættelserne eller
      suspenderingerne er foretaget, uden at dette berører de i artikel 30 og 31 omhandlede
      beslutninger.
   2. Hvis de i artikel 15, stk. 2, omhandlede udgiftsanmeldelser eller oplysninger gør det
      muligt for Kommissionen at konkludere, at et finansielt loft, der er fastsat i
      fællesskabslovgivningen, er blevet overskredet, eller at der er sket en klar
      overtrædelse af de gældende fællesskabsregler, kan Kommissionen anvende de
      nedsættelser eller suspenderinger, der er omhandlet i stk. 1, andet afsnit, efter at have
      givet medlemsstaten lejlighed til at fremsætte sine bemærkninger.
   3. Nedsættelserne og suspenderingerne anvendes under overholdelse af
      proportionalitetsprincippet og inden for rammerne af den i artikel 15, stk. 2,
      omhandlede beslutning om de månedlige betalinger.
                                          Kapitel II
                                      Budgetdisciplin
                                          Artikel 18
                                    Overholdelse af loftet
   1. På intet tidspunkt under budgetproceduren og gennemførelsen af budgettet må
      bevillingerne vedrørende EGFL-udgifter overstige den nettosaldo, der er omhandlet i
      artikel 12, stk. 3.
      Alle retsakter, der foreslås af Kommissionen eller vedtages af Rådet eller
      Kommissionen, og som har indflydelse på EGFL’s budget, skal overholde den
      nettosaldo, der er omhandlet i artikel 12, stk. 3.
   2. Hvis der i fællesskabslovgivningen er fastsat et finansielt loft for landbrugsudgifterne
      i euro for en medlemsstat, godtgøres udgifterne inden for dette loft fastsat i euro, i
      givet fald justeret for følgerne af den eventuelle anvendelse af artikel 11 i forordning
      (EF) nr. 1782/2003.
DA                                           18                                                 DA
 ---pagebreak---       De i fællesskabslovgivningen fastsatte nationale lofter over de direkte betalinger,
      herunder de lofter, der er fastsat i medfør af artikel 41, stk. 1, i forordning (EF)
      nr. 1782/2003, korrigeret med de procentsatser, der er omhandlet i artikel 10, stk. 1, i
      den nævnte forordning, betragtes som finansielle lofter fastsat i euro.
   4. Hvis Rådet pr. 30. juni i et givet år ikke har fastsat de tilpasninger, der er omhandlet i
      artikel 11, stk. 1, i forordning (EF) nr. 1782/2003, fastsætter Kommissionen disse
      tilpasninger efter proceduren i artikel 41, stk. 3, og underretter omgående Rådet
      herom.
                                            Artikel 19
                           Proceduren vedrørende budgetdisciplin
   1. Samtidig med at Kommissionen forelægger Europa-Parlamentet og Rådet sit
      foreløbige forslag til budget for regnskabsår N, forelægger den også sine overslag for
      regnskabsårene N-1, N og N+1. Den forelægger samtidig en analyse af de forskelle,
      der er konstateret mellem de oprindelige overslag og de faktiske udgifter i
      regnskabsårene N-2 og N-3.
   2. Hvis det ved opstillingen af det foreløbige forslag til budget for regnskabsår N viser
      sig, at der er risiko for, at den i artikel 12, stk. 3, omhandlede nettosaldo for
      regnskabsår N bliver overskredet, foreslår Kommissionen Rådet de nødvendige
      foranstaltninger, bl.a. sådanne som kræves i medfør af artikel 11, stk. 2, i forordning
      (EF) nr. 1782/2003.
   3. Kommissionen skal på et hvilket som helst tidspunkt, hvis den mener, at der er en
      risiko for, at den i artikel 12, stk. 3, omhandlede nettosaldo bliver overskredet, og at
      den ikke inden for rammerne af sine gennemførelsesbeføjelser vil kunne træffe
      tilstrækkelige foranstaltninger til at afbøde situationen, foreslå Rådet andre
      foranstaltninger til at sikre, at saldoen overholdes.
      Rådet træffer afgørelse om disse foranstaltninger, efter proceduren i traktatens
      artikel 37, inden for en frist af to måneder efter modtagelsen af Kommissionens
      forslag. Europa-Parlamentet afgiver sin udtalelse i så god tid, at Rådet har mulighed
      for at gøre sig bekendt med den og træffe afgørelse inden for den anførte frist.
   4. Hvis medlemsstaternes anmodninger om godtgørelser ved slutningen af
      regnskabsår N overstiger eller forventes at ville overstige den i henhold til artikel 12,
      stk. 3, fastsatte nettosaldo, skal Kommissionen:
      a)     tage medlemsstaternes anmodninger i betragtning pro rata og inden for
             rammerne af det disponible budget og midlertidigt fastsætte beløbet for
             betalingerne for den pågældende måned
      b)     for alle medlemsstaternes vedkommende, senest den 28. februar i det følgende
             år, fastslå deres situation med hensyn til fællesskabsfinansieringen for det
             foregående år
      c)     efter proceduren i artikel 41, stk. 3, fastslå det samlede beløb for
             fællesskabsfinansieringen, fordelt på medlemsstaterne, på grundlag af en enkelt
DA                                             19                                                DA
 ---pagebreak---                    fællesskabsfinansieringssats, inden for rammerne af det budget, der var til
                   rådighed for de månedlige betalinger
            d)     senest i forbindelse med de månedlige betalinger, der foretages for marts måned
                   i år N+1, foretage de udligninger, der eventuelt er nødvendige mellem
                   medlemsstaterne.
                                                Artikel 20
                                              Alarmsystemet
   For at sikre at budgetloftet ikke overskrides, etablerer Kommissionen et alarmsystem og et
   system til månedlig overvågning af EGFL-udgifterne.
   Inden begyndelsen af hvert regnskabsår fastlægger Kommissionen månedlige udgiftsprofiler,
   om nødvendigt baseret på de gennemsnitlige månedlige udgifter i de foregående tre år.
   Kommissionen forelægger Europa-Parlamentet og Rådet en månedlig rapport, i hvilken den
   undersøger udviklingen i de afholdte udgifter i forhold til profilerne og vurderer den
   forventede gennemførelse i det løbende regnskabsår.
                                                Artikel 21
                                          Referencevekselkurser
   1.       Når Kommissionen vedtager det foreløbige budgetforslag eller en ændringsskrivelse
            til det foreløbige budgetforslag, som vedrører landbrugsudgifterne, anvender den ved
            udarbejdelsen af overslagene over EGFL’s budget den gennemsnitlige vekselkurs
            mellem euroen og den amerikanske dollar, som har været konstateret på markedet i
            det seneste kvartal, der er udløbet mindst tyve dage inden Kommissionens vedtagelse
            af budgetdokumentet.
   2.       Når Kommissionen vedtager et foreløbigt forslag til tillægs- og ændringsbudget eller
            en ændringsskrivelse hertil, skal den, i det omfang disse dokumenter vedrører
            bevillinger til de i artikel 3, stk. 1, litra a) og b), omhandlede foranstaltninger,
            anvende:
            a)     dels den gennemsnitlige vekselkurs mellem euroen og den amerikanske dollar,
                   der faktisk er konstateret på markedet mellem den 1. august i det foregående
                   regnskabsår og slutningen af det seneste kvartal, der er udløbet mindst tyve
                   dage inden Kommissionens vedtagelse af budgetdokumentet og senest den
                   31. juli i det løbende regnskabsår
            b)     dels, i forbindelse med et overslag over resten af regnskabsåret, den nævnte
                   gennemsnitlige vekselkurs, der faktisk er konstateret i det seneste kvartal, der er
                   udløbet mindst tyve dage inden Kommissionens vedtagelse af
                   budgetdokumentet.
DA                                                 20                                                  DA
 ---pagebreak---                                           Afsnit III – ELFUL
                                                 Kapitel 1
                                          Finansieringsmetode
                                                Artikel 22
                                     ELFUL’s finansielle deltagelse
   ELFUL’s finansielle deltagelse i udgifterne til programmerne for udvikling af landdistrikterne
   fastsættes for hvert enkelt program, inden for de lofter, der er fastsat i artikel 70, stk. 1, i
   forordning (EF) nr. …. [udvikling af landdistrikterne], forhøjet med de beløb,
   Kommissionen har fastsat i henhold til artikel 12, stk. 2, i denne forordning.
   Udgifter, der finansieres i henhold til denne forordning, kan ikke på anden måde finansieres
   over fællesskabsbudgettet.
                                                Artikel 23
                                           Budgetforpligtelser
   Fællesskabets budgetforpligtelser vedrørende programmer for udvikling af landdistrikterne (i
   det følgende benævnt "budgetforpligtelser") indgås med årlige trancher for perioden fra
   1. januar 2007 til 31. december 2013.
   Kommissionens afgørelse, der træffes i overensstemmelse med artikel 17, stk. 4, i forordning
   (EF) nr. …. [udvikling af landdistrikterne] om godkendelse af hvert enkelt program for
   udvikling af landdistrikterne, svarer til en finansieringsafgørelse som omhandlet i artikel 75,
   stk. 2, i forordning (EF) nr. 1605/2002, og udgør, når den er blevet meddelt den pågældende
   medlemsstat, en retlig forpligtelse i den i sidstnævnte forordning omhandlede forstand.
   For hvert program følger budgetforpligtelsen vedrørende den første tranche efter
   Kommissionens vedtagelse af programmet. Budgetforpligtelserne vedrørende de senere
   trancher indgås af Kommissionen, på grundlag af den i første afsnit omhandlede afgørelse,
   hvert år inden 1. maj.
                                                Kapitel II
                                         Finansiel forvaltning
                                                Artikel 24
                               Fælles bestemmelser vedrørende betalinger
   1.        Kommissionens betaling af ELFUL’s deltagelse foretages i overensstemmelse med de
             budgetmæssige forpligtelser. Betalingen foretages til det godkendte betalingsorgan,
             der er udpeget af medlemsstaten for det pågældende program for udvikling af
             landdistrikterne.
   2.        Kommissionen stiller de nødvendige bevillinger til dækning af de udgifter, der er
             omhandlet i artikel 4, til rådighed for medlemsstaterne i form af forfinansiering,
             mellemliggende betalinger og betaling af saldo. Disse bevillinger udbetales i
             overensstemmelse med de i artikel 25–28 fastsatte betingelser.
   3.        Betalingerne tilskrives den ældste åbne budgetforpligtelse.
DA                                                  21                                              DA
 ---pagebreak---    4. Det samlede beløb for forfinansiering og mellemliggende betalinger må ikke
      overstige 95 % af ELFUL’s deltagelse i hvert program for udvikling af
      landdistrikterne.
                                          Artikel 25
                                Udbetaling af forfinansiering
   1. Efter vedtagelsen af et program for udvikling af landdistrikterne i overensstemmelse
      med artikel 17, stk. 4, i forordning (EF) nr. [udvikling af landdistrikterne] udbetaler
      Kommissionen en enkelt forfinansiering til det godkendte betalingsorgan, der er
      udpeget af medlemsstaten, for det pågældende program. Forfinansieringen udgør 7 %
      af ELFUL’s deltagelse i programmet. Den kan fordeles på to regnskabsår, afhængigt
      af de disponible budgetmidler.
   2. Det godkendte betalingsorgan tilbagebetaler det samlede beløb, der er udbetalt som
      forfinansiering, til Kommissionen, hvis der ikke er fremsendt nogen
      betalingsanmodning inden for rammerne af programmet for udvikling af
      landdistrikterne 24 måneder efter udbetalingen af den første del af forfinansieringen.
   3. De renter, der påløber forfinansieringen, anvendes til det pågældende program for
      udvikling af landdistrikterne og fratrækkes de offentlige udgifter, som er angivet i den
      endelige udgiftsanmeldelse.
   4. Det beløb, der er udbetalt som forfinansiering, cleares i forbindelse med afslutningen
      af programmet for udvikling af landdistrikterne.
                                          Artikel 26
            Nærmere bestemmelser vedrørende de mellemliggende betalinger
   1. De mellemliggende betalinger foretages for hvert enkelt program for udvikling af
      landdistrikterne. De beregnes ved anvendelse af samfinansieringssatsen for hver
      prioritet på den godkendte offentlige udgift til den pågældende prioritet.
   2. Kommissionen foretager de mellemliggende betalinger med henblik på godtgørelse af
      de udgifter til iværksættelse af foranstaltninger, der er afholdt af de godkendte
      betalingsorganer, under forbehold af disponible budgetmidler.
   3. Hver mellemliggende betaling foretages af Kommissionen med forbehold af, at
      følgende betingelser er overholdt:
      a)     fremsendelse til Kommissionen af en udgiftsanmeldelse og en
             betalingsanmodning, der er attesteret af det godkendte betalingsorgan i
             overensstemmelse med artikel 8, stk. 1, litra c)
      b)     overholdelse af det samlede beløb for ELFUL’s deltagelse, som er tildelt hver
             af prioriteterne for hele den periode, det pågældende program dækker
      c)     forvaltningsmyndighedens fremsendelse til Kommissionen af den seneste
             krævede årlige gennemførelsesrapport, inden for de frister, der er fastsat i
             artikel 86 i forordning (EF) nr. … [udvikling af landdistrikterne].
DA                                            22                                               DA
 ---pagebreak---    4. Det godkendte betalingsorgan underrettes hurtigst muligt af Kommissionen, hvis en
      af de i stk. 3 nævnte betingelser ikke er opfyldt, og betalingsanmodningen derfor ikke
      kan imødekommes.
   5. Kommissionen foretager den mellemliggende betaling inden for en frist, der ikke må
      overstige to måneder at regne fra registreringen af en betalingsanmodning, der
      opfylder de i stk. 3 omhandlede betingelser.
   6. De godkendte betalingsorganer sørger for, at anmodningerne om mellemliggende
      betalinger så vidt muligt indgives til Kommissionen samlet tre gange om året.
      Betalingsanmodningerne omfatter de udgifter, det godkendte betalingsorgan har
      afholdt indtil slutningen af den måned, der går forud for den måned, hvor
      betalingsanmodningen blev indgivet, og som ikke har været omfattet af tidligere
      betalingsanmodninger.
      Anmodningerne om mellemliggende betaling vedrørende udgifter, der er afholdt fra
      16. oktober, tages i betragtning over det følgende års budget.
   7. De mellemliggende betalinger foretages af Kommissionen til dækning af de udgifter,
      som medlemsstaternes godkendte betalingsorganer har afholdt i referenceperioden, jf.
      dog de i artikel 30 og 31 omhandlede beslutninger.
   8. Fristerne for indgivelse af betalingsanmodninger fastsættes efter proceduren i artikel
      41, stk. 2.
                                         Artikel 27
               Suspendering og nedsættelse af de mellemliggende betalinger
   1. Kommissionen foretager de mellemliggende betalinger på de betingelser, der er
      fastsat i artikel 81 i forordning (EF) nr. 1605/2002, og på grundlag af
      udgiftsanmeldelserne og af de finansielle oplysninger fra medlemsstaterne.
   2. Giver en medlemsstats udgiftsanmeldelser eller oplysninger ikke Kommissionen
      mulighed for at konstatere, om udgiftsanmeldelsen er i overensstemmelse med de
      gældende fællesskabsregler, anmoder Kommissionen den pågældende medlemsstat
      om at give supplerende oplysninger inden for en frist, som den fastsætter under
      hensyntagen til, hvor alvorlig sagen er, og som normalt ikke kan være under tredive
      dage.
   3. Hvis Kommissionen ikke modtager svar fra medlemsstaten på den i stk. 2
      omhandlede anmodning, eller hvis svaret anses for utilfredsstillende eller gør det
      muligt at konkludere, at der er tale om manglende overholdelse af lovgivningen eller
      om misbrug af fællesskabsmidler, kan Kommissionen nedsætte eller midlertidigt
      suspendere de mellemliggende betalinger til medlemsstaten. Den underretter
      medlemsstaten herom, idet den fastslår, at nedsættelserne eller suspenderingerne er
      foretaget, uden at dette berører de i artikel 30 og 31 omhandlede beslutninger.
   4. Kommissionen suspenderer betalingerne eller foretager nedsættelser af de
      mellemliggende betalinger, der er omhandlet i artikel 26, under overholdelse af
      proportionalitetsprincippet.
DA                                           23                                              DA
 ---pagebreak---                                           Artikel 28
                       Betaling af saldo og afslutning af programmet
   1. Efter modtagelse af den endelige gennemførelsesrapport, der er omhandlet i
      artikel 86 i forordning (EF) nr. …. [udvikling af landdistrikterne], betaler
      Kommissionen saldoen, med forbehold af disponible budgetmidler, på grundlag af
      satsen for samfinansiering pr. prioritet, årsregnskaberne for det seneste regnskabsår,
      hvor programmet for udvikling af landdistrikterne har været gennemført, og den
      tilsvarende afgørelse om regnskabsafslutning. Disse regnskaber forelægges
      Kommissionen senest den 30. juni 2016 og vedrører de udgifter, der er afholdt af det
      godkendte betalingsorgan indtil den 31. december 2015.
   2. Saldoen skal betales senest seks måneder efter modtagelsen af de oplysninger og
      dokumenter, der er omhandlet i stk. 1. Kommissionen frigør de resterende beløb, som
      der er disponeret over efter betalingen af saldoen, inden for seks måneder, jf. dog
      bestemmelserne i artikel 29, stk. 6.
   3. Hvis Kommissionen ikke senest den 30. juni 2016 har modtaget den seneste
      gennemførelsesrapport og de dokumenter, der er nødvendige for afslutningen af
      regnskaberne for det sidste år af programmets gennemførelse, frigøres saldoen
      automatisk som omhandlet i artikel 29.
                                          Artikel 29
                                    Automatisk frigørelse
   1. Den del af budgetforpligtelsen vedrørende et program for udvikling af
      landdistrikterne, som ikke er udnyttet til betaling af forfinansieringen eller til
      mellemliggende betalinger, eller for hvilken Kommissionen ikke senest den
      31. december i det andet år efter det år, hvor budgetforpligtelsen er indgået, har fået
      forelagt nogen betalingsanmodninger, der opfylder de i artikel 26, stk. 3, omhandlede
      betingelser, frigør Kommissionen automatisk.
   2. Den del af budgetforpligtelserne, der stadig er åben den 31. december 2015, og som
      ikke har været genstand for en betalingsanmodning senest den 30. juni 2016, frigøres
      automatisk.
   3. Hvis det, efter afgørelsen om godkendelse af programmet for udvikling af
      landdistrikterne, er nødvendigt, at Kommissionen træffer en afgørelse om at tillade en
      støtte eller en støtteordning, løber fristen for den automatiske frigørelse fra datoen for
      sidstnævnte afgørelse. De beløb, der er berørt af denne undtagelse, fastsættes på
      grundlag af en tidsplan, der udfærdiges af medlemsstaten.
   4. I tilfælde af at en retslig procedure eller administrativ prøvelse har opsættende
      virkning, afbrydes den i stk. 1 eller 2 omhandlede frist, efter hvilken den automatiske
      frigørelse sker, for så vidt angår beløbet svarende til de pågældende foranstaltninger,
      så længe den nævnte procedure eller administrative prøvelse varer, forudsat at
      Kommissionen modtager en begrundet udtalelse fra medlemsstaten senest den
      31. december i år N+2.
DA                                            24                                                 DA
 ---pagebreak---    5. Ved beregningen af de beløb, der automatisk frigøres, tages der ikke hensyn til:
      a)     den del af budgetforpligtelserne, for hvilken der er indgivet en
             betalingsanmodning, men hvor godtgørelsen er blevet nedsat eller suspenderet
             af Kommissionen pr. 31. december i år N+2
      b)     den del af budgetforpligtelserne, som et betalingsorgan ikke har kunnet udbetale
             på grund af force majeure, og som i alvorlig grad berører gennemførelsen af
             programmet for udvikling af landdistrikterne. De nationale myndigheder, som
             påberåber sig force majeure, skal påvise de direkte konsekvenser for
             gennemførelsen af hele eller en del af programmet.
   6. Kommissionen underretter rettidigt medlemsstaten og de berørte myndigheder, hvis
      der er risiko for, at der vil ske automatisk frigørelse. Kommissionen underretter den
      berørte medlemsstat og de berørte myndigheder om det beløb, der på grundlag af
      Kommissionens oplysninger automatisk vil blive frigjort. Medlemsstaten har en frist
      på to måneder fra modtagelsen af denne underretning til at godkende det pågældende
      beløb eller fremsætte sine bemærkninger. Kommissionen foretager den automatiske
      frigørelse senest ni måneder efter den tidsfrist, der er omhandlet i stk. 1–4.
   7. I tilfælde af automatisk frigørelse nedsættes ELFUL’s deltagelse i det pågældende
      program for udvikling af landdistrikterne, for så vidt angår det pågældende år, med
      det automatisk frigjorte beløb. Medlemsstaten udarbejder en revideret
      finansieringsplan med henblik på at fordele nedsættelsen af støtten på prioriteterne.
      Hvis dette ikke sker, nedsætter Kommissionen pro rata de beløb, der tildeles hver
      enkelt prioritet.
   8. Hvis denne forordning træder i kraft efter den 1. januar 2007, forlænges den frist,
      efter hvilken den i stk. 1 omhandlede første automatiske frigørelse kan finde sted, for
      den første forpligtelses vedkommende med antallet af måneder mellem den 1. januar
      2007 og datoen for Kommissionens vedtagelse af det tilsvarende program for
      udvikling af landdistrikterne, i overensstemmelse med artikel 17, stk. 4, i forordning
      (EF) nr. [udvikling af landdistrikterne].
                                         Afsnit IV
                 Regnskabsafslutning og Kommissionens overvågning
                                          Kapitel 1
                                    Regnskabsafslutning
                                         Artikel 30
                                    Regnskabsafslutning
   1. Inden den 30. april i året efter det pågældende regnskabsår træffer Kommissionen,
      efter proceduren i artikel 41, stk. 3, beslutning om afslutning af regnskaberne for de
      godkendte betalingsorganer, på grundlag af de oplysninger, den har modtaget i
      overensstemmelse med artikel 8, stk. 1, litra c), nr. iii).
   2. I beslutningen om regnskabsafslutning tages der hensyn til, om de forelagte
      årsregnskaber er fuldstændige, nøjagtige og pålidelige. Beslutningen foregriber ikke
      vedtagelsen af en senere beslutning efter artikel 31.
DA                                           25                                               DA
 ---pagebreak---                                            Artikel 31
                              Efterprøvende regnskabsafslutning
   1. Kommissionen træffer beslutning om, hvilke beløb der skal udelukkes fra
      fællesskabsfinansiering, hvis den konstaterer, at udgifter som omhandlet i artikel 3,
      stk. 1, og artikel 4, ikke er afholdt i overensstemmelse med fællesskabsreglerne.
   2. Når Kommissionen anslår de beløb, der skal udelukkes, ser den især på det
      regelstridige forholds omfang. Kommissionen tager i denne forbindelse hensyn til
      overtrædelsens art og grovhed samt til den økonomiske skade, der er påført
      Fællesskabet.
   3. Forud for enhver beslutning om afvisning af finansiering skal de resultater, som
      Kommissionen er nået frem til ved sin efterprøvning, samt den pågældende
      medlemsstats svar foreligge i form af skriftlige meddelelser, hvorefter de to parter
      forsøger at blive enige om, hvilke konsekvenser der skal drages.
      Hvis parterne ikke kan blive enige, kan medlemsstaten anmode om, at der inden for
      en frist på fire måneder indledes en forligsprocedure; der udarbejdes en rapport om
      resultaterne af denne procedure, som meddeles Kommissionen og gennemgås af
      denne, inden der træffes afgørelse om afvisning af finansiering.
   4. En afvisning af finansiering kan ikke vedrøre:
      a)     udgifter som omhandlet i artikel 3, stk. 1, der er afholdt mere end 36 måneder
             forud for den dato, hvor Kommissionen skriftligt meddeler den pågældende
             medlemsstat resultaterne af sin efterprøvning
      b)     udgifter vedrørende flerårige foranstaltninger, som udgør en del af de i artikel 3,
             stk. 1, omhandlede udgifter, for hvilke den sidste forpligtelse, der påhviler
             modtageren, ligger mere end 36 måneder forud for den dato, hvor
             Kommissionen skriftligt har meddelt den pågældende medlemsstat resultatet af
             sin efterprøvning
      c)     udgifter vedrørende programmer som omhandlet i artikel 4, stk. 1, hvor
             betalingen af saldoen er sket mere end 36 måneder forud for den dato, hvor
             Kommissionen skriftligt har meddelt den pågældende medlemsstat resultaterne
             af sin efterprøvning.
   5. Stk. 4 finder ikke anvendelse på de finansielle konsekvenser af:
      a)     uregelmæssigheder som omhandlet i artikel 32 og 33
      b)     tilfælde af statsstøtte eller overtrædelser, for hvilke der er indledt procedure
             efter traktatens artikel 88 og 226.
DA                                             26                                                DA
 ---pagebreak---                                             Kapitel 2
                                      Uregelmæssigheder
                                           Artikel 32
                            Særlige bestemmelser vedrørende EGFL
   1. Beløb, der inddrives som følge af uregelmæssigheder eller forsømmelighed, og de
      påløbne renter udbetales til betalingsorganerne og bogføres af disse som indtægter
      bestemt til EGFL for den måned, hvor beløbene rent faktisk modtages.
   2. Ved indbetalingen til fællesskabsbudgettet kan medlemsstaten tilbageholde 20 % af
      de inddrevne beløb som omhandlet i stk. 1, som fast godtgørelse af
      opkrævningsomkostninger, med undtagelse af de beløb, der skyldes
      uregelmæssigheder eller forsømmelighed, som må tilskrives forvaltningerne eller
      andre organer i den pågældende medlemsstat.
   3. I forbindelse med fremsendelsen af årsregnskaberne som omhandlet i artikel 8, stk. 1,
      litra c), nr. iii), sender medlemsstaterne Kommissionen en sammenfattende oversigt
      over de inddrivelsesprocedurer, der er iværksat som følge af uregelmæssigheder, og
      som skal omfatte en fordeling af endnu ikke inddrevne beløb efter administrativ
      og/eller retslig procedure og efter år svarende til den første administrative eller
      retslige konstatering af uregelmæssigheden.
      Medlemsstaterne stiller en detaljeret oversigt over de individuelle
      inddrivelsesprocedurer og over de individuelle endnu ikke inddrevne beløb til
      rådighed for Kommissionen.
   4. Efter at have fulgt den i artikel 31, stk. 3, omhandlede procedure kan Kommissionen
      beslutte, at de beløb, der skal inddrives, skal betales af medlemsstaten:
      a)     hvis medlemsstaten ikke i året efter, at den første administrative eller retslige
             konstatering har fundet sted, har iværksat alle de administrative eller retslige
             procedurer med henblik på inddrivelse, der er fastsat i den nationale lovgivning
             og i fællesskabslovgivningen
      b)     hvis den første administrative eller retslige konstatering ikke er blevet
             udfærdiget eller er blevet udfærdiget med en forsinkelse, der vil kunne bringe
             inddrivelsen i fare, eller hvis uregelmæssigheden ikke er medtaget i den
             sammenfattende oversigt, der er omhandlet i stk. 3, første afsnit, i denne artikel,
             i det år, hvor den første administrative eller retslige konstatering har fundet
             sted.
   5. Hvis inddrivelsen ikke har fundet sted inden for en frist på fire år efter datoen for den
      første administrative eller retslige konstatering eller på seks år, hvis inddrivelsen er
      genstand for søgsmål ved de nationale domstole, bæres de finansielle konsekvenser af
      den manglende inddrivelse af den pågældende medlemsstat med 50 % og af
      fællesskabsbudgettet med 50 %, efter anvendelse af den i stk. 2 omhandlede
      tilbageholdelse.
      Den berørte medlemsstat anfører særskilt i den sammenfattende oversigt, der er
      omhandlet i stk. 3, første afsnit, de beløb, for hvilke inddrivelsen ikke er foretaget
      inden for de frister, der er fastsat i første afsnit i dette stykke.
DA                                             27                                                DA
 ---pagebreak---       Fordelingen af den finansielle byrde som følge af manglende inddrivelse som
      omhandlet i første afsnit berører ikke den pågældende medlemsstats forpligtelse til at
      gennemføre inddrivelsesprocedurerne i henhold til artikel 9, stk. 1, i denne
      forordning. De således inddrevne beløb krediteres EGFL med 50 %.
      Hvis det i forbindelse med inddrivelsesproceduren ved et administrativt eller retsligt
      instrument, som har endelig karakter, konstateres, at der ikke foreligger nogen
      uregelmæssighed, anmelder den berørte medlemsstat til EGFL den finansielle byrde,
      den har båret i medfør af første afsnit, som en udgift.
   6. I behørigt begrundede tilfælde kan medlemsstaterne beslutte ikke at fortsætte
      inddrivelsen. Beslutningen herom kan træffes i følgende tilfælde:
      a)     hvis de allerede påløbne og de yderligere forventede udgifter til inddrivelse
             tilsammen vil være større end det beløb, der skal inddrives
      b)     hvis inddrivelse ikke er mulig på grund af, at debitor eller de personer, der er
             juridisk ansvarlige for uregelmæssigheden, er insolvente, hvilket skal være
             konstateret og anerkendt i henhold til den pågældende medlemsstats lovgivning.
      Den berørte medlemsstat skal i den sammenfattende oversigt, der er omhandlet i
      stk. 3, første afsnit, særskilt angive de beløb, for hvilke det er blevet besluttet ikke at
      fortsætte inddrivelsesprocedurerne, samt begrundelsen for beslutningen herom.
   7. De finansielle byrder, der påhviler medlemsstaten som følge af anvendelsen af stk. 5,
      skal angives af den pågældende medlemsstat i de årsregnskaber, der fremsendes til
      Kommissionen i overensstemmelse med artikel 8, stk. 1, litra c), nr. iii).
      Kommissionen kontrollerer, at dette er sket på korrekt vis og foretager eventuelt de
      nødvendige tilpasninger i forbindelse med vedtagelsen af den i artikel 30, stk. 1,
      omhandlede beslutning.
   8. Efter at have fulgt den i artikel 31, stk. 3, omhandlede procedure kan Kommissionen
      beslutte, at beløb, der er bogført til finansiering over fællesskabsbudgettet, kan
      udelukkes fra fællesskabsfinansiering i følgende tilfælde:
      a)     i henhold til stk. 5 og 6 i denne artikel, når den konstaterer, at uregelmæssig-
             hederne eller den manglende inddrivelse skyldes uregelmæssigheder eller
             forsømmelighed, der kan tilskrives forvaltningen eller et andet officielt organ i
             en medlemsstat
      b)     i henhold til stk. 6 i denne artikel, når den finder, at den begrundelse, der er
             angivet af medlemsstaten, ikke er til tilstrækkelig til, at dens beslutning om at
             indstille inddrivelsesproceduren er berettiget.
                                          Artikel 33
                         Særlige bestemmelser vedrørende "ELFUL"
   1. Medlemsstaterne         foretager    de    finansielle   korrektioner,    som      skyldes
      uregelmæssigheder eller forsømmelighed, der er afsløret i forbindelse med
      foranstaltningerne eller programmerne for udvikling af landdistrikterne, gennem
      fuldstændig eller delvis tilbageholdelse af den pågældende fællesskabsfinansiering.
      Medlemsstaterne tager i denne forbindelse hensyn til de konstaterede
DA                                            28                                                  DA
 ---pagebreak---       uregelmæssigheders art og grovhed samt til det økonomiske tab, der er påført
      ELFUL.
   2. Hvis fællesskabsmidlerne allerede er udbetalt til modtageren, inddrives de af det
      godkendte betalingsorgan efter dets egne inddrivelsesprocedurer og genanvendes i
      overensstemmelse med stk. 3, litra c).
   3. De finansielle korrektioner og genanvendelsen af midlerne                  foretages   af
      medlemsstaterne under overholdelse af følgende betingelser:
      a)     når der konstateres uregelmæssigheder, udvider medlemsstaterne deres
             undersøgelser til at omfatte alle foranstaltninger, der vil kunne tænkes berørt af
             de pågældende uregelmæssigheder
      b)     medlemsstaterne giver den pågældende programforvaltning underretning om
             korrektionerne
      c)     de beløb, der er udelukket fra fællesskabsfinansiering, og de inddrevne beløb,
             samt de påløbne renter, genanvendes af det godkendte betalingsorgan. Dog kan
             medlemsstaten kun genanvende de tilbageholdte eller inddrevne
             fællesskabsmidler til en foranstaltning, der er forudset i samme program for
             udvikling af landdistrikterne, og under forbehold af at de pågældende midler
             ikke genanvendes til foranstaltninger, der har været genstand for en finansiel
             korrektion.
   4. I forbindelse med fremsendelsen af årsregnskaberne som omhandlet i artikel 8, stk. 1,
      litra c), nr. iii), sender medlemsstaterne Kommissionen en sammenfattende oversigt
      over de inddrivelsesprocedurer, der er iværksat som følge af uregelmæssigheder, og
      som skal omfatte en fordeling af endnu ikke inddrevne beløb efter administrativ
      og/eller retslig procedure og efter år svarende til den første administrative eller
      retslige konstatering af uregelmæssigheden.
      Medlemsstaterne underretter Kommissionen om, på hvilken måde de har besluttet
      eller planlægger at genanvende de annullerede midler og, i givet fald, at ændre
      finansieringsplanen for det pågældende program for udvikling af landdistrikterne.
   5. Efter at have fulgt den i artikel 31, stk. 3, omhandlede procedure kan Kommissionen
      beslutte, at de beløb, der skal inddrives, skal betales af medlemsstaten:
      a)     hvis medlemsstaten ikke har iværksat alle de administrative eller retslige
             procedurer, der er fastsat i den nationale lovgivning og i fællesskabs-
             lovgivningen, med henblik på inddrivelse af de midler, der er udbetalt til
             modtagerne
      b)     hvis medlemsstaten ikke har opfyldt sine forpligtelser i henhold til stk. 3,
             litra a) og c).
   6. Hvis den i stk. 2 omhandlede inddrivelse har kunnet foregå efter afslutningen af et
      program for udvikling af landdistrikterne, tilbagebetaler medlemsstaten de inddrevne
      beløb til fællesskabsbudgettet.
DA                                           29                                                 DA
 ---pagebreak---    7.        Medlemsstaten kan beslutte at indstille inddrivelsesproceduren, efter afslutningen af
             et program for udvikling af landdistrikterne, på de betingelser, der er omhandlet i
             artikel 32, stk. 6.
   8.        Hvis inddrivelsen ikke har fundet sted inden for en frist på fire år efter afslutningen af
             et program for udvikling af landdistrikterne eller på seks år, hvis inddrivelsen er
             genstand for søgsmål ved de nationale domstole, bæres de finansielle konsekvenser af
             den manglende inddrivelse af den pågældende medlemsstat med 50 % og af
             fællesskabsbudgettet med 50 %.
   9.        I de i stk. 8 omhandlede tilfælde indbetaler medlemsstaten beløbene svarende til sin
             andel på 50 % til fællesskabsbudgettet.
   10.       Når Kommissionen foretager en finansiel korrektion, berører dette ikke
             medlemsstatens forpligtelser til at inddrive de beløb, der er udbetalt som en del af
             dens eget finansielle bidrag i henhold til artikel 14 i Rådets forordning (EF)
             nr. 659/19999
                                                  Artikel 34
                         Anvendelse af indtægter hidrørende fra medlemsstaterne
   1.        Følgende indtægter betragtes som formålsbestemte indtægter, jf. artikel 18 i
             forordning (EF) nr. 1605/2002:
             a)     beløb, som i henhold til artikel 31, 32 og 33 skal indbetales til
                    fællesskabsbudgettet, herunder de påløbne renter
             b)     beløb, der opkræves eller inddrives i henhold til Rådets forordning (EF)
                    nr. 1788/200310.
   2.        De i stk. 1, litra a) og b), omhandlede beløb indbetales til fællesskabsbudgettet og i
             tilfælde af genanvendelse anvendes de udelukkende til at finansiere henholdsvis
             EGFL- og ELFUL-udgifter.
                                                  Artikel 35
                                 Definition af en administrativ konstatering
   Ved "den første administrative eller retslig konstatering" forstås i dette kapitel den første, også
   interne, skriftlige vurdering fra en kompetent administrativ eller retslig myndigheds side, ved
   hvilken det på grundlag af konkrete forhold konkluderes, at der er begået en uregelmæssighed,
   uden at dette dog berører muligheden for, at denne konklusion senere enten kan revideres eller
   trækkes tilbage som følge af udviklingen i den administrative eller retslige procedure.
   9
           EFT L 83 af 27.3.1999, s. 1.
   10
           EUT L 270 af 21.10.2003, s. 123.
DA                                                   30                                                 DA
 ---pagebreak---                                           Kapitel 3
                                Kommissionens overvågning
                                          Artikel 36
                                   Adgang til oplysninger
   1. Medlemsstaterne stiller alle oplysninger, der er nødvendige, for at EGFL og ELFUL
      kan fungere tilfredsstillende, til rådighed for Kommissionen og træffer alle
      foranstaltninger, der antages at kunne lette eventuelle kontrolforanstaltninger,
      herunder undersøgelser på stedet, som Kommissionen skønner det formålstjenligt at
      gennemføre som led i forvaltningen af fællesskabsfinansieringen.
   2. Medlemsstaterne underretter efter anmodning Kommissionen om de administrativt
      eller ved lov fastsatte bestemmelser, som de har vedtaget med henblik på anvendelsen
      af Fællesskabets retsakter vedrørende den fælles landbrugspolitik, for så vidt disse
      retsakter har finansielle virkninger for EGFL eller ELFUL.
   3. Medlemsstaterne stiller alle oplysninger om uregelmæssigheder, der er konstateret i
      henhold til artikel 32 og 33, til Kommissionens rådighed samt oplysninger om
      foranstaltninger, der er truffet med henblik på inddrivelse af beløb, der uberettiget er
      udbetalt som følge af de nævnte uregelmæssigheder.
                                          Artikel 37
                                      Kontrol på stedet
   1. Med forbehold af de kontrolforanstaltninger, som medlemsstaterne gennemfører i
      henhold til nationale love og bestemmelser, og med forbehold af traktatens
      artikel 248 og enhver kontrol, der gennemføres på grundlag af traktatens artikel 279,
      kan Kommissionen foretage kontrol på stedet med henblik på bl.a. at undersøge:
      a)     om den administrative praksis er i overensstemmelse med Fællesskabets regler
      b)     om de nødvendige bilag er til stede og stemmer overens med de af EGFL eller
             ELFUL finansierede foranstaltninger
      c)     under hvilke omstændigheder de af EGFL og ELFUL finansierede
             foranstaltninger gennemføres og kontrolleres.
      De personer, Kommissionen har bemyndiget til at foretage kontrol på stedet eller
      ansatte i Kommissionen, der handler inden for rammerne af de beføjelser, de har fået
      tildelt, skal have adgang til de regnskabsbøger og alt andet materiale, som vedrører de
      af EGFL og ELFUL finansierede udgifter, herunder oplysninger, der er registreret
      eller opbevaret på edb.
   2. Kommissionen underretter rettidigt før undersøgelsen den medlemsstat, der berøres af
      kontrollen, eller på hvis område den finder sted. Ansatte fra den pågældende
      medlemsstat kan deltage i kontrollen.
      På anmodning af Kommissionen og med den pågældende medlemsstats samtykke
      foretager medlemsstatens kompetente myndigheder supplerende revisioner eller
      undersøgelser vedrørende foranstaltninger, der er omfattet af denne forordning.
DA                                           31                                                DA
 ---pagebreak---            Ansatte i Kommissionen eller personer, der er bemyndiget af denne, kan deltage i
           disse revisioner eller undersøgelser.
           For at gøre undersøgelserne mere effektive kan Kommissionen med de pågældende
           medlemsstaters samtykke lade disse medlemsstaters administrative myndigheder
           deltage i bestemte revisioner eller undersøgelser.
                                               Afsnit V
                      Overgangsbestemmelser og afsluttende bestemmelser
                                              Artikel 38
    Udgifter under EUGFL, Garantisektionen, undtagen udgifter til udvikling af landdistrikterne
   1.      Garantisektionen under Den Europæiske Udviklings- og Garantifond for Landbruget
           (EUGFL) finansierer de udgifter, der er afholdt af medlemsstaterne i
           overensstemmelse med artikel 2 og artikel 3, stk. 2 og 3, i forordning (EF)
           nr. 1258/1999 indtil den 15. oktober 2006.
   2.      De udgifter, der afholdes af medlemsstaterne fra den 16. oktober 2006, følger de i
           denne forordning fastsatte regler.
                                              Artikel 39
             Udgifter til udvikling af landdistrikterne under EUGFL, Garantisektionen
   1.      For så vidt angår de medlemsstater, der var medlemmer af Den Europæiske Union før
           den 1. maj 2004, finder nedenstående regler anvendelse på programmer for udvikling
           af landdistrikterne for perioden 2000/2006, som finansieres gennem EUGFL’s
           garantisektion i overensstemmelse med artikel 3, stk. 1:
           a)    betalingerne til modtagerne ophører senest den 15. oktober 2006 og
                 medlemsstaternes dertil knyttede udgifter godtgøres af Kommissionen senest i
                 forbindelse med anmeldelsen vedrørende udgifter for oktober 2006
           b)    de forskud, der i henhold til artikel 5, stk. 1, andet afsnit, i forordning (EF)
                 nr. 1258/1999 er udbetalt til medlemsstaterne for perioden for gennemførelse af
                 programmerne, inddrives af Kommissionen senest den 15. oktober 2006
           c)    som en undtagelse fra artikel 72, stk. 1, i forordning (EF) nr. …/… [udvikling
                 af landdistrikterne] og efter anmodning fra medlemsstaterne overtages
                 udgifter, der er afholdt af de godkendte betalingsorganer mellem den
                 16. oktober og den 31. december 2006 i forbindelse med foranstaltninger til
                 udvikling af landdistrikterne, af ELFUL's budget inden for rammerne af
                 programmeringen af udviklingen af landdistrikterne for perioden 2007–2013
           d)    de finansielle midler, der er til rådighed i en medlemsstat pr. 1. januar 2007 som
                 følge af betalingsnedsættelser, som medlemsstaten har foretaget frivilligt i
                 henhold til artikel 4 og 5 i forordning (EF) nr. 1259/1999, og som følge af
                 foranstaltninger, der er truffet for at lette overgangen fra den nævnte forordning
                 til bestemmelserne i forordning (EF) nr. 1782/2003, i henhold til artikel 155 i
                 sidstnævnte forordning, kan anvendes af medlemsstaten til finansiering af de
                 foranstaltninger til udvikling af landdistrikterne, der er omhandlet i artikel 4 i
                 nærværende forordning
DA                                                 32                                               DA
 ---pagebreak---       e)    hvis medlemsstaterne ikke udnytter de finansielle midler, der er omhandlet i
            litra d), inden for en frist, der fastsættes efter proceduren i artikel 41, stk. 2,
            tilbagebetales de tilsvarende beløb til EGFL’s budget, senest den 31. december
            2009.
   2. For så vidt angår de medlemsstater, der tiltrådte Den Europæiske Union den 1. maj
      2004, gælder følgende: de beløb, som der i overensstemmelse med artikel 3, stk. 1, er
      disponeret over til finansiering af foranstaltninger til udvikling af landdistrikterne, om
      hvilke Kommissionen har truffet beslutning mellem den 1. januar 2004 og den
      31. december 2006, og for hvilke de dokumenter, der er nødvendige for afslutningen
      af foranstaltningerne, ikke er fremsendt til Kommissionen ved udløbet af fristen for
      fremsendelse af den endelige rapport, frigøres automatisk af Kommissionen senest
      den 31. december 2010, hvilket medfører, at medlemsstaterne skal tilbagebetale de
      uberettiget modtagne beløb.
                                          Artikel 40
                        Udgifter under EUGFL, Udviklingssektionen
   1. De beløb, som der er disponeret over til finansiering af foranstaltninger til udvikling
      af landdistrikterne gennem EUGFL, Udviklingssektionen, i henhold til en afgørelse
      vedtaget af Kommissionen mellem den 1. januar 2000 og den 31. december 2006, og
      for hvilke de dokumenter, der er nødvendige for afslutningen af foranstaltningerne,
      ikke er fremsendt til Kommissionen ved udløbet af fristen for fremsendelse af den
      endelige rapport, frigøres automatisk af Kommissionen senest den 31. december
      2010, hvilket medfører, at medlemsstaterne skal tilbagebetale de uberettiget
      modtagne beløb. De dokumenter, der er nødvendige for afslutningen af
      foranstaltningerne, er anmodningen om betaling af saldoen, den endelige
      gennemførelsesrapport og erklæringen fra en person eller myndighed, der fungerer
      uafhængigt af den udpegede forvaltningsmyndighed.
   2. I beregningen af det automatisk frigjorte beløb, der er omhandlet i stk. 1, indgår ikke
      beløb vedrørende foranstaltninger eller programmer, der er genstand for en retslig
      procedure eller en administrativ prøvelse, som i henhold til den nationale lovgivning
      har opsættende virkning.
                                          Artikel 41
                                    Komitéen for fondene
   1. Kommissionen bistås af Komitéen for Landbrugsfondene, i det følgende benævnt
      "komitéen".
   2. Når der henvises til dette stykke, finder artikel 4 og 7 i afgørelse 1999/468/EF
      anvendelse.
      Det i artikel 4, stk. 3, i afgørelse 1999/468/EF omhandlede tidsrum fastsættes til en
      måned.
   3. Når der henvises til dette stykke, finder artikel 3 og 7 i afgørelse 1999/468/EF
      anvendelse.
   4. Komitéen vedtager sin forretningsorden.
DA                                           33                                                  DA
 ---pagebreak---                                                   Artikel 42
                                         Gennemførelsesbestemmelser
   Kommissionen vedtager gennemførelsesbestemmelserne til denne forordning efter proceduren
   i artikel 41, stk. 2.
                                                  Artikel 43
                                             Årlig finansrapport
   Inden den 1. september i det år, der følger efter det pågældende regnskabsår, udarbejder
   Kommissionen en finansrapport om forvaltningen af EGFL og ELFUL i det forløbne
   regnskabsår.
                                                  Artikel 44
                                                Fortrolighed
   Medlemsstaterne og Kommissionen træffer alle de foranstaltninger, der er nødvendige for at
   sikre fortroligheden af de oplysninger, der er meddelt eller indhentet i forbindelse med
   kontrolforanstaltninger og regnskabsafslutning, der er gennemført i henhold til denne
   forordning.
   De principper, der er omhandlet i artikel 8 i Rådets forordning (Euratom, EF) nr. 2185/9611,
   finder anvendelse på disse oplysninger.
                                                  Artikel 45
                                            Anvendelse af euroen
   De beløb, der er anført i Kommissionens afgørelser om vedtagelse af programmer for
   udvikling af landdistrikterne i overensstemmelse med artikel 17, stk. 4, i forordning (EF)
   nr. …/… (udvikling af landdistrikterne), beløbene vedrørende Kommissionens forpligtelser og
   betalinger, beløbene for attesterede eller bekræftede udgifter samt medlemsstaternes
   betalingsanmodninger udtrykkes og udbetales i euro i overensstemmelse med de nærmere
   vilkår, der vedtages efter proceduren i artikel 41, stk. 2.
                                                  Artikel 46
                                 Ændring af forordning (EØF) nr. 595/91
   I forordning (EØF) nr. 595/91 foretages følgende ændringer:
   a)        Artikel 5, stk. 2, ophæves
   b)        Artikel 7, stk. 1, ophæves.
   11
            EFT L 292 af 15.11.1996, s. 2.
DA                                                    34                                        DA
 ---pagebreak---                                               Artikel 47
                                              Ophævelse
   1.      Forordning nr. 25, forordning (EF) nr. 723/97 og forordning (EF) nr. 1258/1999
           ophæves.
           Forordning (EF) nr. 1258/1999 er dog fortsat gældende for udgifter afholdt indtil den
           15. oktober 2006.
   2.      Henvisninger til de ophævede forordninger gælder som henvisninger til denne
           forordning og læses efter sammenligningstabellen i bilaget.
                                              Artikel 48
                                      Overgangsforanstaltninger
   1.      Med henblik på gennemførelsen af denne forordning vedtager Kommissionen de
           foranstaltninger, der er nødvendige og behørigt begrundede, med henblik på i en
           nødsituation at løse praktiske og specifikke problemer, herunder problemer i
           forbindelse med overgangen fra bestemmelserne i forordning nr. 25, forordning (EF)
           nr. 723/97 og forordning (EF) nr. 1258/1999 til denne forordning. Sådanne
           foranstaltninger kan omfatte undtagelser fra visse dele af denne forordning, dog kun i
           det absolut nødvendige omfang og tidsrum.
   2.      Foranstaltninger i henhold til denne forordning vedtages efter proceduren i artikel 41,
           stk. 2.
                                              Artikel 49
                                             Ikrafttræden
   Denne forordning træder i kraft på syvendedagen efter offentliggørelsen i Den Europæiske
   Unions Tidende.
   Den finder anvendelse fra den 1. januar 2007.
   Dog finder følgende bestemmelser anvendelse fra den 16. oktober 2006:
   –       artikel 30 og 31, for så vidt angår udgifter, der er afholdt fra den 16. oktober 2006
   –       artikel 31, for så vidt angår tilfælde, der er indberettet i henhold til artikel 3 i
           forordning (EØF) nr. 595/91, og som ikke er fuldstændigt inddrevet pr. 16. oktober
           2006
   –       artikel 38–41 og artikel 44 og 45, for så vidt angår udgifter, der er anmeldt i 2006 for
           regnskabsåret 2007.
   Denne forordning er bindende i alle enkeltheder og gælder umiddelbart i hver medlemsstat.
DA                                                35                                                DA
 ---pagebreak---    Udfærdiget i Bruxelles, den
                               På Rådets vegne
                               Formand
DA                              36             DA
 ---pagebreak---                                        BILAG
                                  Sammenligningstabel
         Forordning nr. 25                             Denne forordning
     Artikel 1                                     Artikel 2, stk. 2
     Artikel 2–8                                   –
    Forordning (EØF) nr. 595/91                        Denne forordning
     Artikel 5, stk. 2                             Artikel 32, stk. 3
                                                   Artikel 8
     Artikel 7, stk. 1                             Artikel 32, stk. 2
     Forordning (EF) nr. 723/97                        Denne forordning
     Artikel 1–4, stk. 1 og 2                      –
     Artikel 5–9                                   –
     Artikel 4, stk. 3                             Artikel 5, stk. 1, litra b)
   Forordning (EF) nr. 1258/1999                       Denne forordning
     Artikel 1, stk. 1, første afsnit              Artikel 2, stk. 2
     Artikel 1, stk. 2, litra a)                   Artikel 3, stk. 1, litra a)
     Artikel 1, stk. 2, litra b)                   Artikel 3, stk. 1, litra b)
     Artikel 1, stk. 2, litra c)                   Artikel 4
     Artikel 1, stk. 2, litra d)                   Artikel 3, stk. 2, litra a)
     Artikel 1, stk. 2, litra e)                   Artikel 3, stk. 1, litra d)
                                                   Artikel 5, stk. 1, litra c)
                                                   Artikel 5, stk. 1, litra d)
     Artikel 1, stk. 3                             Artikel 4
     Artikel 1, stk. 4                             Artikel 13
     Artikel 2                                     –
     Artikel 3                                     –
     Artikel 4, stk. 1, litra a)                   Artikel 8, stk. 1, litra a)
                                                   Artikel 8, stk. 1, litra b)
     Artikel 4, stk. 2                             Artikel 6, stk. 1
     Artikel 4, stk. 3                             Artikel 8, stk. 2
     Artikel 4, stk. 4                             Artikel 10
     Artikel 4, stk. 5                             Artikel 6, stk. 2
     Artikel 4, stk. 6                             Artikel 8, stk. 1, litra a)
     Artikel 4, stk. 7                             Artikel 6, stk. 3
     Artikel 4, stk. 8                             Artikel 5, stk. 7
DA                                       37                                    DA
 ---pagebreak---    Artikel 5, stk. 1, første afsnit    Artikel 14, stk. 1
   Artikel 5, stk. 1, andet afsnit     Artikel 25, stk. 1
   Artikel 5, stk. 2                   Artikel 14, stk. 2
   Artikel 5, stk. 3                   Artikel 14, stk. 3
   Artikel 6, stk. 1                   Artikel 8, stk. 1, litra c)
   Artikel 6, stk. 2                   Artikel 8, stk. 3
   Artikel 7, stk. 1                   –
   Artikel 7, stk. 2, første afsnit    Artikel 15, stk. 2
   Artikel 7, stk. 2, andet afsnit     Artikel 15, stk. 3 og 4
   Artikel 7, stk. 2, tredje afsnit    Artikel 15, stk. 5
   Artikel 7, stk. 3, første afsnit    Artikel 30, stk. 1
   Artikel 7, stk. 3, andet afsnit     Artikel 30, stk. 2
   Artikel 7, stk. 4, første afsnit    Artikel 31, stk. 1
   Artikel 7, stk. 4, andet afsnit     Artikel 31, stk. 3, første afsnit
   Artikel 7, stk. 4, tredje afsnit    Artikel 31, stk. 3, andet afsnit
   Artikel 7, stk. 4, fjerde afsnit    Artikel 31, stk. 2
   Artikel 7, stk. 4, femte afsnit     Artikel 31, stk. 4
   Artikel 7, stk. 4, sjette afsnit    Artikel 31, stk. 5
   Artikel 7, stk. 5                   Artikel 31, stk. 6
   Artikel 8, stk. 1, første afsnit    Artikel 9, stk. 1
   Artikel 8, stk. 1, andet afsnit     Artikel 9, stk. 3
   Artikel 8, stk. 2                   Artikel 32, stk. 1 og 8
   Artikel 8, stk. 3                   Artikel 32, stk. 9
   Artikel 9, stk. 1, første afsnit    Artikel 36, stk. 1
   Artikel 9, stk. 1, andet afsnit     Artikel 36, stk. 2
   Artikel 9, stk. 2                   Artikel 37, stk. 1
   Artikel 9, stk. 3                   Artikel 37, stk. 3
   Artikel 10                          Artikel 43
   Artikel 11–15                       Artikel 41
   Artikel 16                          Artikel 41
   Artikel 17                          –
   Artikel 18                          Artikel 48
   Artikel 19                          –
   Artikel 20                          Artikel 49
DA                                  38                                   DA